title: Deflaatio (geologia)

text: Deflaation kuluttamille alueille voi muodostua kuoppia tai allasmaisia syvänteitä. Ne voivat olla pienimmillään kolme metriä halkaisijaltaan ja metrin syviä, tai suurimmillaan useita kilometrejä halkaisijaltaan ja useita satoja metrejä syviä. Jos maa kuluu pohjaveteen saakka, deflaation jatkuminen estyy, ellei pohjaveden pinta laske haihtumisen vaikutuksesta. Jotkin Saharan aavikon keitaat ovat muodostuneet tällä tavalla, ja ne saattavat olla merenpinnan tason alapuolella. Näin ovat muodostuneet myös Lapissa tavattavat tunturien hiekkapaljastumat.


title: Deflaatio (geologia)

text: Deflaation vakavin vaikutus on viljelysmaihin kohdistuva eroosio.


title: Stina

text:
Stina on naisen etunimi, skandinaavinen lyhentymä nimestä Kristina tai muista samoin
loppuvista nimistä. Suomessa nimi esiintyy myös muodossa Stiina. Stinan nimipäivä on suomenruotsalaisen kalenterin mukaan 24. heinäkuuta. Suomessa nimi Stina on 1900-luvun alusta lokakuun 2017 alkuun mennessä annettu 1797 ja Stiina 1227 henkilölle.


title: Kerstin

text: Kerstin on naisen etunimi. Nimi on alasaksalainen ja ruotsalainen mukaelma nimestä Kristiina. Kerstinin nimipäivä on suomenruotsalaisen kalenterin mukaan 24. heinäkuuta. Suomessa nimi Kerstin on heinäkuuhun 2018 mennessä annettu 2555 henkilölle, joista yli puolet on syntynyt 1940- ja 1950-luvuilla.


title: Baccarat (Meurthe-et-Moselle)

text: Baccarat on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Kunta on tullut tunnetuksi kristallilasin valmistuksesta. Baccarat kristallitehdas on toiminut vuodesta 1764, ja on nykyään tunnettu merkki ympäri maailmaa. Kunnassa on myös kristallimuseo Musée Baccarat.


title: Kinisselkä

text: Kinisselkä on järvenselkä Päijänteen eteläosassa Salonsaaren eli Vesansalon itäpuolella, Asikkalan kunnassa. Lännessä se on yhteydessä Asikkalanselkään. Kinisselkä on jokseenkin tasasyvyinen, ja sen saaria ovat Kinissaari ja Pieni Kinissaari.


title: Kinisselkä

text: Rannoilla on pääosin kesämökkejä. Joitakin vakituisiakin asukkaita löytyy, mutta pääosiltaan seutu on luonnontilaista tai hoidettua metsää. Alueella on viime vuosikymmeninä ollut reiluhkosti metsän hakkuita ja maisemassa näkyy paikoin uusia, sekä vanhoja aukkohakkuita.


title: Kinisselkä

text: Rannan puusto on havupuuvoittoista, valtalajeina ovat mänty ja kuusi. Kinisselkään rajautuu muutamia pieniä lehtoalueita, tärkein näistä lie rauhoitettu Kinissaari. Alueella kasvaa muun muassa pähkinäpensaita. Muutamia lehtoja on tämän vuoksi rauhoitettu luonnonsuojelulain nojalla.


title: Kinisselkä

text: Rannat ovat pääosiltaan kivisiä, joskin muutamat lahdet kaislikkoisia ja mutapohjaisia. Kinisselkä on suomalaisittain varsin syvä selkävesi ja pääosiltaan se on yli 20 metrin syvyinen. Pääosin selkä on syvää aivan rantaveteen asti ja alle 2 metrin syvyyttä löytyy vasta alle 10 metrin etäisyydellä rannasta.


title: Kinisselkä

text: Kinisselän kalalajeista yleisimmät lienevät muikku, siika, ahven ja kuore. Rannoilla tavataan myös haukea, särkeä, kiiskejä, ym. yleisiä kalalajeja. Kinisselällä tavataan myös nahkiaista, joskin sen saaliit ovat lähinnä satunnaissaaliita. Kinisselän läheltä saadaan myös ankeriasta.


title: Kinisselkä

text: Alueelta on mahdollista löytää edelleenkin täpläpapurikon varsin elinvoimainen kanta. Perhonen on kesä-heinäkuussa yksi yleisimpiä alueen perhosia, joten alue poikkeaa selvästi täpläpapurikon muusta esiintyvyystiheydestä Suomessa.


title: K. O. Götz

text: Karl Otto Götz (yleensä K. O. Götz; 22. tammikuuta 1914 Aachen – 19. elokuuta 2017 Wolfenacker) oli saksalainen abstraktin taiteen merkittävä edustaja. Hän asui ja työskenteli Niederbreitbach-Wolfenackerin alueella Rheinland-Pfalzin osavaltiossa.


title: K. O. Götz

text: K. O. Götz opiskeli 1930-luvulla vesitasolentäjäksi. Hänen ensimmäiset abstraktit maalauksensa ovat vuodelta 1932. Natsien valta-aikana 1935–1945 hän oli maalaus- ja näyttelykiellossa. Asevelvollisuutensa hän suoritti 1930-luvun lopulla Luftwaffen lentäjänä. Hän harjoitti myös kokeellista elokuvaa. Huolimatta sota-ajasta hän harjoitti maalaustaitojan muun muassa Dresdenissä sekä Saksan miehittämässä Norjassa, jossa hän oli palveli jääkäriupseerina.


title: K. O. Götz

text: Götzin asunto tuhoutui Dresdenin pommituksessa 1945, mutta Götzin ensimmäinen näyttely pidettiin jo vuonna 1946 Wuppertalissa Studio Raschissa taidemaalari Willi Baumeisterin vaikutusvallan avulla. Vuodesta 1949 Götz toimi taiteilijaryhmä CoBrAn yhteydessä ainoana saksalaisena ja asui Frankfurt am Mainissa sekä Pariisissa 1950-luvun. Vuodesta 1959 vuoteen 1975 Götz toimi Düsseldorfin taideakatemian opettajana. Sen aikana, jo 1960-luvulta alkaen Götzistä tuli kansainvälisesti menestyvä ja tunnustettu kokeellisen ja abstraktin taiteen edustaja ja kehittäjä.


title: Giánnis Antetokoúnmpo

text: Giánnis Antetokoúnmpo (, s. 6. joulukuuta 1994 Ateena) on kreikkalainen koripalloilija, pelipaikaltaan pieni laitahyökkääjä. Hän on edustanut vuodesta 2013 lähtien NBA-liigassa pelaavaa Milwaukee Bucksia, joka varasi hänet vuoden ensimmäisen kierroksen 15. pelaajana.


title: Giánnis Antetokoúnmpo

text: Pitkästä ja vaikeasta sukunimestään johtuen Antetokoúnmpoa kutsutaan Pohjois-Amerikassa usein lempinimellään ""Greek Freak"".


title: Giánnis Antetokoúnmpo

text: Ennen NBA-varaustaan Antetokoúnmpo pelasi Kreikan toiseksi korkeimmalla sarjatasolla Filiathlikosin joukkueessa. Isokokoinen ja atleettinen Antetokoúnmpo herätti kykyjenetsijöiden kiinnostuksen pelatessaan Kreikan juniorimaajoukkueissa, ja hänestä tuli ykköskierroksen varaus pitkälti valtavan potentiaalinsa ansiosta.


title: Giánnis Antetokoúnmpo

text: Antetokoúnmpo osoitti hänen valmiuttaan epäilleiden olleen väärässä pelattuaan heti varauksensa jälkeisenä vuotena koko kauden NBA:ssa. Hän pelasi ssa vuosina 2017 ja 2018, ja molempina kausina hänet valittiin liigan .


title: Giánnis Antetokoúnmpo

text: New York Knicks varasi Antetokoúnmpon isoveli Thanásiksen vuoden toisella kierroksella, 51. pelaajana.


title: Giánnis Antetokoúnmpo

text: Antetokoúnmpon vanhemmat ovat Nigeriasta.


title: Astianpesuaine

text: Astianpesuaine on pesuainetta, jota käytetään astioiden pesussa. Astianpesuaineita on sekä käsin että koneelliseen pesuun tarkoitettuja. Käsinpesussa mekaaninen liike poistaa suuren osan astioiden liasta, joten käsiastianpesuaineissa ei tarvita niin paljon peseviä kemikaaleja kuin astianpesukoneille tarkoitetuissa aineissa. Käsipesuaineet ovat pH-arvoltaan lähellä neutraalia, ja ne suunnitellaan mahdollisimman vähän ihoa vahingoittaviksi. Konepesuaineissa käytetään enemmän peseviä ainesosia kuin käsipesuaineissa, koska konepesussa ei ole mukana samanlaista mekaanista liikettä kuin astioiden käsipesussa.


title: Semender

text: Semender (Samandar) oli Kasaarien kaanikunnan ensimmäinen pääkaupunki (700-luvun alkupuolella). Suuri keskiaikainen kaupunki Kaspianmeren rannalla Dagestanissa.


title: Semender

text:
Ilmeisesti Semenderin on perustanut Persian shaahi Khosrau I (531—579), joka rakennutti useita linnoituksia kaukasian-persian rajalla. Bysanttilaisen kirjailijan Theofylaktos Simokattesin mukaan 500-luvulla olisi elänyt myös avaarien heimo "zabender". Ilmeisesti he asuivat Pohjois-Kaukasuksella ja antoivat nimensä kaupungille. Nimi on voinut tulla myös iranilaisista kielistä, joissa se tarkoittaa ”ulointa ovea”.
Arabien-kasaarien sotien aikoihin Semender oli kasaarien tärkein kaupunki. Se sijaitsi pohjoisempana Derbentin ahtaumasta, minkä vuoksi se oli pitkään arabien sotajoukkojen saavuttamattomissa toisin kuin toinen kasaarikaupunki Belendzher, jonka arabit tuhosivat vuonna 722. Semender valloitettiin vuonna 737 Marvan ibn Muhammedin hyvin valmistellun sotaretken aikana. Tämän jälkeen kasaarien pääkaupunki siirrettiin paljon kauemmas etelärajalta Itiliin, joka sijaitsi Volgan suistossa. Semenderin alueesta tuli kaanikunnan eteläinen reuna-alue, johon jäi kuitenkin asumaan huomattava kasaariväestö.
800-900-luvuilla kaupungista muodostui huomattava kaupan keskus. Talouden tärkeimpiä tukipilareita oli viininkasvatus. Kaupungissa ja ympäristössä oli 40.000 viinitilaa. Väestö oli hyvin monipuolinen kuten Itilissäkin: juutalaisia, muslimeja ja kristittyjä. Kristittyjen asema oli vahvempi kuin Itilissä ja muslimien asema ilmeisesti heikompi. Kaupungissa oli kaikkien näiden uskontojen pyhättöjä ja toreja. Talot olivat enimmäkseen olkikattoisia puutaloja. Kaupungin hallinnosta on vähän tietoja. Jonkin lähteen mukaan siellä olisi ollut oma hallitsija ja toisen mukaan siellä olisi ollut kasaarikeisarin sukulainen hallitsijana. Semenderin alueen nimi 900-luvulla oli Dzhidan eikä se kuulunut kasaarikeisarin suoraan alaisuuteen. Vuonna 968/969 kaupunki tuhoutui Kiovan ruhtinas Svjatoslavin sotaretken aikana.
Arabimaantieteilijöiden mukaan Semender sijaitsi jossain Kaspianmeren rannalla 4(8) päivämatkan päässä Derbentistä ja 7(8) päivämatkaa Itilistä. Arkeologeilla on vaikea sijoittaa keskiaikaisia kaupunkeja nykyisessä Dagestanissa. Useimmiten Semenderin sijainniksi on määritelty sama kuin myöhempi kaupunki, Tarki (nykyään samanniminen kylä lähellä Mahatškalaa). Toisen version mukaan se olisi voinut sijaita Terekjoen alajuoksulla lähellä nykyistä Kizljaria. Dagestanilainen arkeologi Murad Gadzhievich oletti, että Semenderin nimisenä olisivat molemmat voineet olla eri aikakausina.


title: Filmfare Awards South 2000

text: Filmfare Awards South 2000 oli 7. huhtikuuta 2001 Hyderabadissa pidetty tilaisuus, jossa palkittiin vuoden 2000 parhaat eteläintialaiset elokuvat. Se oli järjestyksessään 48:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.


title: Lahti-Set

text: Lahti-Set, tai toisessa kirjoitusmuodossa Lahti ’Set, oli suomalainen iskelmämusiikkiyhtye, jolta julkaistiin kolme laulua äänitteillä vuosina 1983 ja 1984. Vähäisestä levytysmäärästä huolimatta yhtyeellä oli nimekkäitä lauluntekijöitä ja muusikoita taustavoimissaan: Vexi Salmi, Matti Siitonen, Kai Hyttinen ja Markku Johansson. Lahti-Set esiintyi kerran myös Levyraadissa. Yhtye keikkaili Lahden seudulla alkuvuodesta 1986 Mikko Alatalon ja Pirjo Lehden säestäjänä.


title: Heinärattaat (maalaus)

text: Heinärattaat () on englantilaisen John Constablen maalaus vuodelta 1821. Se on Constablen tunnetuimpia töitä ja eräs kuuluisimmista englantilaisista maisemamaalauksista.


title: Heinärattaat (maalaus)

text: Maalaus esittää matalaa jokea ylittäviä heinärattaita maalaismaisemassa. Vasemmalla on mökki. Kuvan oikeassa laidassa on niitty, jonka takana näkyy kaukana heinätöissä olevaa väkeä. Kyse on vauraasta viljelysseudusta. Maalaus on elävä ja monipuolinen sekä sisällöltään että tyyliltään. Constable on käyttänyt sekä pitkiä että lyhyitä ja sekä karheita että tasaisia siveltimenvetoja. Maalauksen kuvaama päivä näyttää olevan sekä auringonpaisteinen että pilvinen. Constablen on sanottu tavoittaneen maalauksissaan hyvin Englannille tyypilliset maalaismaisemat.


title: Heinärattaat (maalaus)

text: Maalauksen maiseman esikuvana on eräs paikka lähellä Suffolkin Flatfordia, Stour-joen varrella. Maalauksen mökin omisti tuolloin maanviljelijä Willy Lott ja se sijaitsee Flatfordin myllyn takana. Constable teki luonnokset paikan päällä, mutta maalasi lopullisen taulun ateljeessaan Lontoossa. Työ kesti kaikkiaan noin viisi kuukautta. Maalaus on osa kuuden maisemataulun muodostamaa sarjaa. "Heinärattaiden" kuvaama maisema ja mökki ovat säilyneet tähän päivään saakka tunnistettavina. Koko paikan omistaa nykyään National Trust, joka pyrkii säilyttämään sen mahdollisimman samannäköisenä.


title: Heinärattaat (maalaus)

text: Maalaus oli valmistuttuaan vuonna 1821 esillä Lontoon Royal Academy of Artsissa, mutta sille ei löytynyt ostajaa. Vuonna 1824 Constable asetti sen näytteille Pariisin salonkiin, jossa se voitti kuningas Kaarle X:n myöntämän kultamitalin.


title: Heinärattaat (maalaus)

text: Öljymaalauksen leveys on 185,4 senttimetriä ja korkeus 130,2 senttimetriä. Sen on omistanut vuodesta 1886 Lontoon National Gallery. Maalaus joutui 28. kesäkuuta 2013 turmelun kohteeksi, kun Fathers4Justice-nimiseen järjestöön kuulunut mies liimasi taidegalleriassa poikansa valokuvan sen päälle. Teos ei kärsinyt pysyviä vahinkoja.


title: Juha Rastas

text: Juha Rastas, taiteilijanimeltään Mega-Paula, (s. 1961) on suomalainen drag-artisti, joka parhaiten tunnetaan Paula Koivuniemeä esittävästä Mega-Paula -hahmostaan. Hän on Suomen tunnetuimpia ja suosituimpia drag-artisteja, joka viettää 35-vuotistaiteilijajuhlaansa vuonna 2014.


title: Juha Rastas

text: Ilmajoelta kotoisin oleva Rastas esiintyi ensimmäisen kerran 18-vuotiaana Vaasassa vuonna 1979, nähtyään sitä ennen ruotsalaisen After Dark -ryhmän ja suomalaisen Reijo Paukun show’t. Aluksi Rastas käytti taiteilijanimeä Miss Regina, mutta 1980-luvun aikana nimeksi vakiintui suosituimman hahmon mukaan Mega-Paula. Paula Koivuniemen lisäksi hän esittää myös lukuisia muita hahmoja. Rastas on ollut Mega-Paulana elokuvissa "Tango Kabaree" ja "FC Venus" sekä käynyt esiintymässä muun muassa New Yorkissa ja Las Vegasissa. Vuonna 2013 hän oli Helsingin edustajana markkinoimassa kaupunkia Tukholman pride-tapahtumassa.


title: John Heartfield

text: John Heartfield, nimi alun perin Helmut Herzfeld (19. kesäkuuta 1891 Schmargendorf, Berliini – 26. huhtikuuta 1968 Itä-Berliini, Saksan demokraattinen tasavalta) oli saksalainen taiteilija, joka tunnetaan erityisesti 1930-luvulla tekemistään natsienvastaisista fotomontaaseista. Heartfield suunnitteli myös kirjojen kansia, ja hän teki näyttämölavasteita muun muassa Bertolt Brechtin ja Erwin Piscatorin näytelmiä varten.


title: John Heartfield

text: Heartfieldin vanhemmat olivat sosialistinen kirjailija Franz Herzfeld ja tekstiilityöläinen ja poliittinen aktivisti Alice Stolzenburg. Vanhemmat hylkäsivät perheen neljä lasta metsään vuonna 1899, ja lapset asuivat sitten jonkin aikaa setänsä luona Aigensin pikkukaupungissa.


title: John Heartfield

text: Helmut Herzfeld opiskeli 1908 Münchenissä kuninkaallisessa Baijerin taide- ja käsityökoulussa. Hän muutti nimensä ensimmäisen maailmansodan aikana vuonna 1917 John Heartfieldiksi protestiksi Saksassa silloin vallinneelle englantilaisvastaisuudelle. Samana vuonna hän perusti yhdessä veljensä Wieland Herzfeldin ja George Groszin kanssa "Malik-Verlag" kustannusliikkeen. Heartfield liittyi tammikuussa 1918 vastaperustettuun Saksan kommunistiseen puolueeseen.


title: John Heartfield

text: Hearfield liittyi 1917 Berliinin "Club Dada"-kerhoon. Hän osallistui aktiivisesti sodan jälkeen Saksan Dada-liikkeen toimintaan ja oli mukana järjestämässä ensimmäistä kansainvälistä Dada-näyttelyä ("Erste Internationale Dada-Messe") Berliiniin 1920. Näihin aikoihin Heartfield alkoi myös kokeilla valokuvamontaasien tekemistä yhdessä George Groszin kanssa, ja hän suunnitteli myös näyttämölavastuksia Bertold Brechtin ja Erwin Piscatorin näytelmiin. Heartfield oli palvellut sodan aikana jalkaväkisotilaana ja oli sitten työssä Saksan armeijan elokuvatuotannossa, mutta hänet erotettiin 1919 sen jälkeen kun hän oli tukenut lakkoa, joka järjestettiin vastalauseeksi Karl Liebknechtin ja Rosa Luxemburgin murhille spartakistikapinan yhteydessä. Hän perusti tämän jälkeen yhdessä George Groszin kanssa Die Pleite-nimisen satiirisen lehden.


title: John Heartfield

text:
Heartfield aloitti poliittisten fotomontaasien tekemisen 1920-luvulla. Niitä julkaistiin pääasiassa Saksan kommunistisen puolueen Die Rote Fahne-päivälehdessä ja viikoittain ilmestyneessä Arbeiter-Illustrierte-Zeitung (AIZ) -lehdessä. Hearfieldin fotomontaasit ilmestyivät suositun AIZ-lehden kansikuvina vuosina 1929-1933, ja ne tulivat tunnetuiksi Saksassa, koska suurin osa AIZ-lehdistä myytiin irtonumeroina lehtikioskeista. Hearfieldin töitä oli myös esillä julisteina Berliinin kaduilla 1932-1933. Hän käytti teoksissaan usein natsien omia symboleita, kuten hakaristiä, heikentääkseen näiden symbolien propangadatehoa.
Heartfield asui ja työskenteli Berliinissä aina natsien valtaantuloon saakka 1933. Hän pakeni asunnostaan parvekkeen kautta pitkänäperjantaina 1933 SS-miesten murtautuessa asuntoon sisään. Heartfield pakeni sitten jalan rajan yli Tsekkoslovakiaan. Hän joutui pakenemaan 1938 uudelleen vähän ennen Tshekkoslovakian miehitystä tällä kertaa Englantiin, jossa hän oli jonkin aikaa internoituna. Sotavuodet Heartfield asui Hampsteadissa Lontoossa.


title: John Heartfield

text: Toisen maailmansodan jälkeen Heartfield palasi Saksaan ja asettui Itä-Berliiniin. Hän työskenteli Berliner Ensemble ja Deutsches Theater -teattereissa muun muassa Benno Bessonin ja Wolfgang Langhoffin kanssa. Itä-Saksan salainen poliisi Stasi suhtautui hyvin epäluuloisesti Heartfieldiin, koska tämä oli asunut useita vuosia Englannissa. Häntä ei hyväksytty Itä-Saksan Taideakatemian jäseneksi, eikä hän kyennyt työskentelmään omalla alallaan. Bertoldt Brechtin ja Stefan Heymin avulla Heartfield pääsi liittymään Taideakatemiaan vuonna 1956, ja hän aloitti myös uudelleen fotomontaasien tekemisen, joissa vastustettiin muun muassa ydinsotaa. Heartfield ei kuitenkaan enää yltänyt samanlaiseen tuotteliaisuuteen kuin 1920- ja 1930-luvuilla. Heartfield kävi 1967 Englannissa ja alkoi valmistellaan valokuvamontaasitöidensä retrospektiivistä näyttelyä. Tämä näyttely pidettiin vasta vuosi Heartfieldin kuoleman jälkeen Lontoossa 1969. Heartfieldin töitä on sittemmin ollut esillä muun muassa New Yorkin Modernin taiteen museossa 1993 ja Lontoon Tate-galleriassa 2005.


title: Goldie Sayers

text: Goldie Sayers, alun perin Katherine Dinah Sayers (s. 16. heinäkuuta 1982 Newmarket, Iso-Britannia) on brittiläinen keihäänheittäjä. Hänen ennätyksensä on vuonna 2012 Lontoossa heitetty 66,17. Sayers edustaa Belgrave-seuraa. Hän voitti hopeaa vuonna 2001 alle 20-vuotiaiden EM-kisoissa Italian Grossetossa. Aikuisten tasolla Sayersin paras sijoitus on Pekingin kesäolympialaisten 2008 neljäs sija silloisella ennätyksellään 65,75. Sayers on 172 senttimetriä pitkä ja painaa 67 kiloa.


title: Andreas Bube

text: Andreas Hjartbro Bube (s. 13. heinäkuuta 1987 Gladsaxe, Tanska) on tanskalainen keskimatkojen juoksija, joka edustaa Bagsværd AC -seuraa.


title: Andreas Bube

text: Bube kilpailee 800 metrillä, jossa hän saavutti hopeaa Juri Borzakovskin jälkeen 2012 EM-kisoissa Helsingissä ajalla 1.48,69. Zürichin EM-kilpailuissa 2014 hän sijoittui neljänneksi. Sisäratojen EM-kilpailuissa hän sai hopeaa Belgradissa 2017 ajalla 1.49,32. Olympialaisissa hän jäi vuoden 2012 kesäolympialaisissa Lontoossa alkueriin ja 2016 Rio de Janeirossa välieriin. MM-kilpailuissa hän karsiutui välierissä 2011 Daegussa ja alkuerissä Pekingissä 2015.


title: Andreas Bube

text: Buben ennätys on Monacossa heinäkuussa 2012 Monacossa juostu 1.44,89. Aiemmin urallaan hän kilpaili 400 metrillä ja 400 metrin aidoissa.


title: Andrea Poli

text: Andrea Poli (s. 29. syyskuuta 1989 Vittorio Veneto, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa AC Milania.


title: Andrea Poli

text: Poli on pelannut Italian pääsarjassa Serie A:ssa yhteensä 128 ottelua edustaen UC Sampdoriaa, FC Internazionale Milanoa ja AC Milania .


title: Andrea Poli

text: Italian maajoukkueessa Poli on pelannut neljä A-maaottelua .


title: Nil de Oliveira

text: Nil de Oliveira (s. 3. syyskuuta 1986) on brasilialaissyntyinen pikajuoksija, joka edustaa nykyisin Ruotsia. Hän kilpailee 100 ja 200 metrillä. 100 metrillä Oliveiran ennätys on vuonna 2013 juostu 10,26 ja 200 metrillä samana vuonna juostu 20,53.


title: Nil de Oliveira

text: Oliveira muutti Ruotsiin Brasiliasta 20-vuotiaana vuonna 2006. Hän on 13-kertainen Ruotsin mestari. Oliveira selviytyi 200 metrin finaaliin EM-kisoissa 2012 ollen lopulta sen viides.


title: Remiremont

text: Remiremont on kunta Koillis-Ranskassa Vosgesin departementissa Lorrainen alueella. Remiremont on vanha luostarikaupunki.


title: Bruno Hortelano

text: Bruno Dominix Hortelano Roig (s. 18. syyskuuta 1991 Wollongong, Australia) on espanjalainen pikajuoksija. Hän opiskeli yliopistossa New Yorkissa. 100 metrillä Hortelanon ennätys on 10,06, 200 metrillä 20,04 ja 400 metrillä 44,69. Ajat ovat myös Espanjan ennätyksiä.


title: Bruno Hortelano

text: Amsterdamin EM-kilpailuissa 2016 Hortelano voitti kultaa 200 metrillä ja sijoittui 100 metrillä neljänneksi. Berliinin EM-kilpailuissa 2018 hän sai 4 × 400 metrin viestissä pronssia ja sijoittui 200 metrillä neljänneksi. Olympialaisissa 2016 Rio de Janeirossa, MM-kisoissa 2013 Moskovassa ja EM-kisoissa 2012 Helsingissä Hortelano selviytyi semifinaaleihin asti 200 metrillä. Alle 23-vuotiaiden EM-kisoissa 2013 Tampereella Hortelano juoksi pronssia saavuttaneessa Espanjan pikaviestijoukkueessa, jonka muut jäsenet olivat Eduard Viles, Adrià Burrel ja Eusebio Cáceres, ja lisäksi sijoittui 200 metrillä viidenneksi ja juoksi viidenneksi sijoittuneessa 4 × 400 metrin viestijoukkueessa.


title: Mickaël Hanany

text: Mickaël Hanany (s. 25. maaliskuuta 1983 Vitry-sur-Seine, Ranska) on ranskalainen korkeushyppääjä. Hänen ennätyksensä on maaliskuussa 2014 El Pasossa hypätty 234. Tulos on samalla korkeushypyn Ranskan ennätys. Hananyn suurin saavutus on pronssi EM-kisoista 2012 Helsingistä tuloksella 228. Vuonna 2001 hän voitti niin ikään pronssia alle 20-vuotiaiden EM-kisoissa Italian Grossetossa tuloksella 219. Hanany on 198 senttimetriä pitkä, 84 kiloa painava ja edustaa Entente Franconville Cesame Va-seuraa.


title: Alaston laskeutuu portaita

text: Alaston laskeutuu portaita nro 2 () on ranskalaisen Marcel Duchampin maalaus vuodelta 1912.


title: Alaston laskeutuu portaita

text: "Alaston laskeutuu portaita" ilmentää Duchampin kiinnostusta valokuvataiteeseen ja varsinkin liikkeen kuvaamiseen peräkkäisten valokuvien sarjalla. Maalauksessa on samaan tapaan pyritty kuvaamaan liikkuvaa hahmoa maalaamalla sille useita ääriviivoja liikesarjan eri kohtiin. Lähtökohta on samantapainen kuin kubismissa, jossa sama kohde maalataan useista eri kulmista nähtynä yhtä aikaa. Kubistien tavoin Duchamp käytti tässä työssään niukkaa, lähinnä ruskean ja harmaan eri sävyistä koostuvaa väriskaalaa. Pyrkimys kuvata ihmisvartalon liikettä sarjallisuuden avulla meni kuitenkin kubismia pidemmälle. Maalauksen esimuotona oli eräs Duchampin vuonna 1911 maalaama ”muotokuva”, joka esitti viittä osin päällekkäin maalattua, lähes mustavalkoista siluettimaista hahmoa. "Alaston laskeutuu portaita" -teoksessa Duchamp meni vielä askeleen pidemmälle, sillä siinä erilliset hahmot eivät ole enää lainkaan erotettavissa. ”Alaston” on kuvattu konemaisena liikesarjana ja teos on jo melkein ei-esittävä. Tämä sensuellina pidetyn aiheen mekaaninen kuvaus koettiin aikanaan järkyttäväksi jopa avantgarde-piireissä.


title: Alaston laskeutuu portaita

text: Duchamp oli tätä ennen jo ehtinyt kokeilemaan taiteessaan useita moderneja tyylisuuntia. Vuonna 1911 hän alkoi lähentyä kubismia, mutta piti sitä liian mielikuvituksettomana ja kaavamaisena lähestymistapana, ja alkoi taiteilijaystäviensä kanssa etsiä uutta tyyliä. "Alaston laskeutuu portaita" -maalauksen innoittajiksi on arveltu muun muassa Étienne-Jules Mareyn ja Eadweard Muybridgen kuuluisia liikettä kuvaavia valokuvasarjoja. Suorana innoittajana on saattanut olla Muybridgen vuonna 1887 julkaisemaan "Animal Locomotion" -kirjaan sisältynyt 24-osainen kuvasarja, joka esitti portaita laskeutuvaa alastonta naista.


title: Alaston laskeutuu portaita

text: Duchamp tarjosi maalaustaan Salon des Indépendants -näyttelyyn helmikuussa 1912, mutta näyttelystä vastannut lautakunta kieltäytyi asettamasta sitä esille – siitäkin huolimatta, että lautakunnan jäsenet olivat kubistisen taiteen tukijoita ja Duchampin perheen ystäviä. Hylkäysperusteeksi ilmoitettiin maalauksen nimi, sillä lautakunnan jäsenten mukaan ”"Alaston ei laskeudu portaita – alaston makaa"”. Teos oli ensi kerran esillä Section d’Or -ryhmän näyttelyssä Pariisissa lokakuussa 1912. Helmikuussa 1913 "Alaston laskeutuu portaita" oli esillä modernia taidetta esitelleessä New Yorkin Armory Show -taidenäyttelyssä. Yhdysvaltalainen yleisö oli siitä järkyttynyt ja teos sai paljon julkisuutta. Sitä pilkattiin laajasti Yhdysvaltain lehdistössä ja siitä tehtiin paljon vitsejä ja pilapiirroksia. Duchamp oli vain ilahtunut saamastaan huomiosta ja muutti kaksi vuotta myöhemmin asumaan Yhdysvaltoihin. Eräs sanfranciscolainen taidevälittäjä osti maalauksen 300 dollarin hinnalla ja se päätyi myöhemmin vuonna 1927 taiteenkeräilijä Walter Arensbergille. Duchamp oli jo vuonna 1916 maalannut Arensbergia varten täydellisen kopion alkuperäisestä teoksesta.


title: Alaston laskeutuu portaita

text: Duchamp oli maalauksen tehdessään vasta 25-vuotias, mutta hän lopetti sen jälkeen maalaamisen lähes kokonaan. Loppu-uransa aikana hän teki vain harvoja maalauksia ja keskittyi enemmän muihin taidemuotoihin, erityisesti kuuluisiin ready made -teoksiin. Yleisen käsityksen mukaan Duchamp oli tarkoittanut "Alaston lasketuu portaita" -maalauksen ironiseksi ja hänen päätarkoituksenaan oli provokaatio.


title: Alaston laskeutuu portaita

text: Öljymaalauksen korkeus on 147 senttimetriä ja leveys 89,2 senttimetriä. Sen omistaa nykyisin Yhdysvaltain Philadelphiassa toimiva Philadelphia Museum of Art, joka sai sen Arensbergin kokoelmasta vuonna 1950. Myös Duchampin maalaama kopio kuuluu samalle museolle.


title: Selected Ambient Works 85–92

text: Selected Ambient Works 85–92 on brittiläisen elektronisen musiikin artisti Aphex Twinin (oik. "Richard David James") esikoisalbumi, joka julkaistiin alkuvuodesta 1992.


title: Selected Ambient Works 85–92

text: "Selected Ambient Works 85–92" on saanut paljon positiivista palautetta sen minimaalisesta sekä tunnelmallisesta äänimaailmastaan, ja monet kriitikot pitävätkin sitä yhtenä parhaista IDM- ja ambient -levyistä.


title: Christopher Höher

text: Christopher Höher (s. 19. toukokuuta 1997 Villach) on itävaltalainen moottoriurheilija. Hän aloitti uransa karting-sarjoissa. Vuonna 2013 Höher aloitti kilpa-uransa siirtyen European F3 Open -sarjaan, jossa hän ajoi vain kaksi kilpailua. Samana vuonna hän ajoi kolme kilpailua Saksan Formula 3 -sarjassa. Vuonna 2014 Höher ajoi EuroFormula Open -sarjassa neljä kilpailua. Samana vuonna hän ajoi kaksi kilpailua GP3-sarjassa saavuttamatta pisteitä.


title: Battlefield Hardline

text: Battlefield Hardline on Visceral Gamesin ja EA Digital Illusions CE:n kehittämä ensimmäisen persoonan ammuntapeli ja Battlefield-pelisarjan neljästoista osa. Peli julkaistiin maaliskuussa 2015.


title: Battlefield Hardline

text: Hardline eroaa muista Battlefield-peleistä siten, että se sijoittuu Yhdysvaltojen maaperälle eikä pelin taustalla ole kahden valtion välistä konfliktia. Pelissä ovat vastakkain poliisit ja rikolliset. Uusia pelimuotoja ovat "heist" ja "blood money".


title: Battlefield Hardline

text: Pelistä julkaistiin ilmainen betaversio kaikille halukkaille ennakkotestaajille vuonna 2014, minkä seurauksena pelin kehittäjät päättivät lykätä pelin julkaisua ja parannella sitä. Toinen betaversio julkaistiin 2015.


title: Battlefield Hardline

text: Vuoden 2014 beta sisälsi Los Angelesin keskustaan sijoittuvan kartan jossa oli kaksi eri pelitilaa, nämä olivat perinteinen Conquest sekä uusin pelitila missä rikollisten pitää saada kuljetettua suuren määrän rahaa määritettyyn paikkaan. Vuoden 2015 beta peli sisälsi aivan uuden kartan.


title: Kuvien petollisuus

text: Kuvien petollisuus () on belgialaisen surrealistisen taidemaalarin René Magritten kuuluisa maalaus vuodelta 1929. Se esittää piippua, jonka alle on kirjoitettu ranskankieliset sanat ”"Ceci n'est pas une pipe"” (”Tämä ei ole piippu”). Sanat tarkoittavat sitä, että piippua esittävä kuva ei ole sama asia kuin piippu itse. Maalaus kyseenalaistaa näin tavan puhua erilaisia kohteita esittävistä kuvista. Teoksesta on tullut suoranainen modernin taiteen ikoni.


title: Kuvien petollisuus

text: Maalauksen tyylin on sanottu muistuttavan mainoksissa suosittua tyyliä, ja Magritte olikin työskennellyt aiemmin mainosalalla.


title: Kuvien petollisuus

text: Maalauksen leveys on 81,1 senttimetriä ja korkeus 60,3 senttimetriä. Sen omistaa nykyään Yhdysvaltain Los Angelesissa toimiva Los Angeles County Museum of Art.


title: Air Algérien lento 5017

text: Air Algérien lento 5017 (AH5017/DAH5017) oli Swiftairin operoima kansainvälinen matkustajalento Ouagadougousta Burkina Fasosta AlgeriinAlgeriaan. Yhteys koneeseen menetettiin 24. heinäkuuta 2014, ja seuraavana päivänä Ranskan presidentti François Hollande vahvisti, että kaikki koneen matkustajat ovat kuolleet koneen pudottua. Lentokoneen jäänteitä löydettiin Malista, Gossin kaakkoispuolelta. Kone oli 17 vuotta vanha McDonnell Douglas MD-83.


title: Air Algérien lento 5017

text: Kyseessä oli kolmas viikon sisällä tapahtunut suuri lento-onnettomuus. Malaysia Airlinesin lento 17 ammuttiin alas 17. heinäkuuta 2014, ja TransAsia Airwaysin lento 222 tuhoutui vain päivää aiemmin Air Algérien onnettomuutta.


title: Air Algérien lento 5017

text: Air Algérie menetti yhteyden lentoon kello 1.55 paikallista aikaa 24. heinäkuuta 2014 eli 50 minuuttia sen jälkeen, kun se lähti Ouagadougousta. Ranskan liikenneministeri Frédéric Cuvillier ilmoitti, että kone katosi Pohjois-Malin alueella. Ranskalaiset meteorologit kertoivat rajuista myrskyistä koneen reitillä.


title: Air Algérien lento 5017

text: Swiftairin mukaan koneen 116 matkustajasta 51 oli ranskalaisia ja kaikki kuusi miehistön jäsentä olivat espanjalaisia. Kaikki matkustajat olivat Air Algérien Burkina Fason edustajan Kara Terkin mukaan matkustamassa Algerista Eurooppaan, Lähi-Itään tai Kanadaan.


title: Judith O'Dea

text: Judith O'Dea (s. 20. huhtikuuta 1945 Pittsburgh) on yhdysvaltalainen näyttelijä, joka tunnetaan parhaiten Barbran roolistaan kauhuelokuvassa "Elävien kuolleiden yö" (1968).


title: Savivesi

text: Savivesi on järvi Vuoksen päävesistössä. Se sijaitsee Leppävirralla Pohjois-Savon maakunnassa. Sen vedenpinta on lähes samassa tasossa kuin eteläpuolisen Unnukka-järven, joten ne lasketaan joskus yhdeksi järveksi, jolloin yhteispinta-alaksi saadaan noin 110 km².


title: Belsassarin pidot (Rembrandt)

text: Belsassarin pidot () on Rembrandtin maalaus, joka on valmistunut vuosien 1635–1638 aikoihin. Sen aiheena on Raamatun Danielin kirjasta tuttu kertomus Babylonian kuningas Belsassarista.


title: Belsassarin pidot (Rembrandt)

text: Danielin kirjan mukaan Belsassar oli juhlissaan tarjonnut viiniä juutalaisten pyhistä astioista, jotka oli kuningas Nebukadnessarin aikana ryöstetty Jerusalemin temppelistä. Kesken juhlien tyhjästä ilmestynyt käsi kirjoitti seinälle tekstin, jonka juutalainen profeetta Daniel osasi tulkita ("Mene, mene, tekel, ufarsin"). Rembrandt on kuvannut hetken, jolloin Belsassar säikähtää nähdessään käden ja tekstin. Rembrandt tarkisti sanojen oikean hepreankielisen kirjoitusasun ystävältään, rabbi Manasse ben Israelilta. Rembrandt kuitenkin kuvasi yhden kirjaimen väärin ja esitti sanat kirjoitettuina ylhäältä alas, vaikka hepreaa kirjoitetaan oikealta vasemmalle.


title: Belsassarin pidot (Rembrandt)

text: Rembrandtin on arveltu tällä maalauksella pyrkineen avaamaan itselleen uran suurten barokkityylisten historiamaalausten tekijänä.


title: Belsassarin pidot (Rembrandt)

text: Maalauksen leveys on 209,2 senttimetriä ja korkeus 167,6 senttimetriä. Maalauksen on omistanut vuodesta 1964 Lontoossa toimiva National Gallery.


title: Julia Tunturi

text: Julia Tunturi (s. 25. huhtikuuta 1996) on suomalainen jalkapalloilija, joka edustaa kaudella 2018 ruotsalaista Eskilstuna Unitedia. Syyskuun 2018 loppuun mennessä hän on pelannut naisten maajoukkueessa 16 maaottelua.


title: Julia Tunturi

text: Tunturi on Pargas IF:n kasvatti, joka pelasi seuran edustusjoukkueessa ensimmäistä kertaa vuonna 2011. Samaan aikaan hän pelasi myös TPS:n B-tytöissä ja esiintyi ensimmäistä kertaa liigassa vuotta myöhemmin. Suomen Palloliitto valitsi Tunturin vuoden 2012 tyttöpelaajaksi. Kaudeksi 2015 hän siirtyi Åland Unitediin. Kauden 2017 hän edusti jälleen TPS:ää, ja kaudeksi 2018 hän siirtyi ruotsalaisseura Eskilstuna Unitediin.


title: Julia Tunturi

text: Ikäkausimaajoukkueissa Tunturi esiintyi ensimmäistä kertaa vuonna 2011, jolloin hän oli mukana vuotta vanhempien joukkueessa Walesia vastaan. Oman ikäluokkansa maajoukkueryhmään Tunturi on kuulunut myös vuodesta 2011 lähtien. Hän pelasi Suomen alle 19-vuotiaiden joukkueessa vuoden 2013 EM-kilpailuissa ja kuului Suomen alle 20-vuotiaiden ryhmään myös vuoden 2014 MM-kisoissa, joissa hän pääsi vaihtopelaajana kentälle Suomen jokaisessa kolmessa ottelussa.


title: Julia Tunturi

text: Naisten maajoukkueeseen Tunturi nimettiin ensimmäistä kertaa helmikuussa 2014 Skotlantia vastaan pelattuun otteluun. Kentälle hän pääsi A-maaottelussa ensimmäisen kerran maaliskuussa 2015 Kypros cupin ottelussa Alankomaita vastaan. Toisen maaottelunsa hän pelasi Kypros cupissa Australiaa vastaan ja kolmannen toukokuussa 2015 Norjaa vastaan. Kevään 2016 Kypros Cupissa hän pelasi kolme ottelua. Vuonna 2017 hän pelasi seitsemässä maaottelussa.


title: Celebesinkummituseläin

text: Celebesinkummituseläin ("Tarsius tarsier", synonyymi "Tarsius spectrum") on kummituseläinten heimoon kuuluva laji. Se on pienimpiä kädellisiä. Ruumiin pituus on 14 cm ja häntä on 24 cm. Eläin painaa 130 g. Sillä on suuret korvat ja silmät sekä pitkät jalat. Se liikkuu öisin ja oleskelee päivisin puun koloissa. Eläin pyydystää enimmäkseen hyönteisiä, mutta joskus myös pieniä liskoja ja muita pieniä selkärankaisia. Celebesinkummituseläintä tavataan Sulawesin saarella ja sen läheisillä pienillä saarilla. Laji parittelee touko- ja marraskuussa. Naaraan tiineys kestää puoli vuotta. Yhdellä kertaa syntyy vain yksi poikanen. Vieroitusaika on poikasen ollessa 4–10 viikon ikäinen. Yksilö tulee sukukypsäksi vuoden ja viiden kuukauden ikäisenä.


title: Frédéric Cuvillier

text: Frédéric Cuvillier (synt. 9. joulukuuta 1968, Boulogne-sur-Mer, Ranska) on ranskalainen poliitikko. Hän toimii tällä hetkellä Ranskan liikenneministerinä. Cuvillier on myös Boulogne-sur-Merin pormestari vuodesta 2002 ja edustaa Ranskan Sosialistista puoluetta.


title: Riikka Ellonen

text: Riikka Markkanen (o.s. Ellonen, s. 11. toukokuuta 1965) on suomalainen aktiiviuransa lopettanut koripalloilija.


title: Riikka Ellonen

text: Lappeenrannan NMKY:n kasvatti Ellonen edusti kasvattajaseuraansa naisten SM-sarjassa kolme kautta vuosina 1982–1985, minkä jälkeen hän edusti vielä kauden ajan Helsingin NMKY:tä. Kaudella 1983–1984 Ellonen saavutti LrNMKY:ssä SM-hopeaa.


title: Riikka Ellonen

text: Suomen maajoukkueessa Ellonen pelasi vuonna 1985 kolme valmistavaa maaottelua. Maajoukkuepiste-ennätyksensä (6) hän heitti Puolaa vastaan.


title: Riikka Ellonen

text: Ellonen oli naimisissa huippukoripalloilija Pekka Markkasen kanssa. Heidän lapsistaan Lauri ja Miikka ovat koripalloilijoita ja Eero kansainvälisen tason jalkapalloilija.


title: Atlantic (elokuva)

text: Atlantic (1929) on brittiläinen mustavalkoelokuva, jonka ohjasi ja tuotti Ewald André Dupont ja jonka pääosia esittivät Franklin Dyall sekä Madeleine Carroll. Alun perin elokuvasta tehtiin kaksi versiota. Englanninkielinen versio ja saksankielinen versio "Atlantik" kuvattiin samanaikaisesti. Jälkeenpäin alkoi ranskankielisen version, "Atlantis", kuvaaminen keväällä 1930 käyttäen eri kuvamateriaalia sekä osittain erilaista juonta. Neljäs versio julkaistiin mykkäelokuvana.


title: Atlantik (elokuva)

text: Atlantik on vuonna 1929 ensi-iltansa saanut brittiläinen saksankielinen draamaelokuva, jonka ohjasi Ewald André Dupont ja jonka pääosissa ovat Fritz Kortner, Elsa Wagner ja Heinrich Schroth. Se on saksankielinen versio samana vuonna julkaistusta "Atlantic" -elokuvasta, jonka tuotti Elstree Studios -elokuvastudiolla British International Pictures -yhtiö. Äänielokuvien tultua markkinoille johtavat tuotantoyhtiöt pyrkivät tarjoamaan tuotteita eri markkinoille tuottamalla elokuvistaan erikielisiä versioita. "Atlantic" julkaistiin neljänä versiona: englanniksi, ranskaksi, saksaksi ja mykkäelokuvana. Elokuva oli ensimmäinen Saksassa julkaistu täyspitkä elokuva, ja se on suuri menestys. Elokuva perustuu Ernest Raymondin näytelmään "The Berg", joka perustui "Titanicin" onnettomuuteen.


title: Karjalan Ääni

text: Karjalan Ääni oli Sortavalassa vuosina 1918–1940 ilmestynyt sanomalehti.


title: Karjalan Ääni

text: Maalaisliittolaiset ja tasavaltalaiset nuorsuomalaiset perustivat "Karjalan Äänen" vuoden 1918 hallitusmuototaistelussa monarkismia kannattaneen "Laatokan" vastapainoksi. Vuonna 1919 siitä tuli yksinomaan maalaisliiton äänenkannattaja. Ahtailla markkinoilla kilpailleen "Karjalan Äänen" merkitys jäi vähäiseksi. Sen ilmestyminen päättyi talvisotaan.


title: Karjalan Ääni

text: Kolmesti viikossa ilmestyneen lehden päätoimittajina työskentelivät Wäinö Mäkinen (vastaava toimittaja 1918), Heikki Hyppönen (1919), K. H. Jousimaa (1919), Vihtori Alava (1919–1920), Heikki Tunkkari (1920–1921), L. J. Haaranen (1921–1922), Juho Poutanen (1922–1926) ja Toivo Lankinen (1926–1940).


title: Karjalan Aamulehti

text: Karjalan Aamulehti oli Viipurissa vuosina 1915–1924 ilmestynyt sanomalehti.


title: Karjalan Aamulehti

text: Nuorsuomalaisten ja vanhasuomalaisten vasemmisto perusti "Karjalan Aamulehden" vuonna 1914 lakkautetun "Karjalan Lehden" kuusipäiväisen painoksen korvaajaksi. Vuonna 1917 se tuki kansanpuoluetta ja Suomen itsenäistyttyä lehti edusti edistyspuolueen vasemmistoa. "Karjalan Aamulehti" kärsi tappion kilpailussa kokoomuksen "Karjala"-lehden kanssa ja lopetettiin kannattamattomana. Loppuvaiheessa sen julkaisemista yritettiin jatkaa houkuttelemalla mukaan kokoomuksen oppositiota.


title: Karjalan Aamulehti

text: Kuudesti viikossa ilmestyneen lehden levikki oli 7 000–9 000 kappaletta. Sen maaseutupainoksena ilmestyi aluksi kolmipäiväinen "Karjalan Lehti". Vuosina 1921–1923 "Karjalan Aamulehden" rinnalla julkaistiin kaksipäiväistä ja vuonna 1924 kolmipäiväistä painosta sekä vuosina 1916–1919 sunnuntaipainosta. Lehden päätoimittajana työskenteli Arvo Inkilä.


title: Karjalan Lehti

text: Karjalan Lehti oli Viipurissa vuosina 1912–1919 ilmestynyt sanomalehti.


title: Karjalan Lehti

text: Lehden julkaisijat olivat nuorsuomalaisten vasemmistoa, joka löysi yhteistyökumppanin vanhasuomalaisten vasemmistosta. Kenraalikuvernööri lakkautti "Karjalan Lehden" kuusipäiväisen painoksen sotatilavaltuuksien nojalla marraskuussa 1914, mutta sen kolmipäiväinen painos sai jatkaa ilmestymistä. Kuusipäiväisen painoksen tilalle perustettiin vuoden 1915 lopulla "Karjalan Aamulehti", ja kolmipäiväinen "Karjalan Lehti" jäi sen maaseutupainokseksi. "Karjalan" kanssa kilpailussa tappiolle jäänyt "Karjalan Lehti" lopetettiin vuonna 1919, mutta "Karjalan Aamulehti" jatkoi ilmestymistään vielä muutaman vuoden ajan. Lehden päätoimittajana työskenteli Arvo Inkilä.


title: Louis Feuillade

text: Louis Feuillade (; 19. helmikuuta 1873 – 25. helmikuuta 1925) oli tuottelias ja merkittävä ranskalainen mykkäelokuvien ohjaaja. Vuosina 1906–1924 hän ohjasi yli 630 elokuvaa.


title: Louis Feuillade

text: Feuillade jalosti 1910-luvulle tyypillisestä seikkailuelokuvasta taide-elokuvan. Hänen filminsä ovat unenomaisia ja salaperäisen jännittäviä. Surrealismin taidesuunta sai vaikutteita Feuilladen näkemyksistä. Tunnettuja Feuilladen töitä ovat elokuvasarjat "Fantomas" (1913–1914), "Vampyyrit" (1915–1916) ja "Judex" (1917).


title: Bohuslav Sobotka

text: Bohuslav Sobotka (s. 23. lokakuuta 1971 Telnice) on tšekkiläinen poliitikko, Tšekin sosiaalidemokraattisen puolueen (ČSSD) entinen johtaja, joka toimi maansa pääministerinä 2014–2017. Sobotka toimi vuosina 2002–2006 valtiovarainministerinä.


title: Bohuslav Sobotka

text: Sobotka johti puolueensa maan suurimmaksi lokakuun 2013 vaaleissa ja muodosti hallituksen ANO 2011:n ja KDU-ČSL:n kanssa.


title: Dorothy Gibson

text: Dorothy Gibson (17. toukokuuta 1889 – 17. helmikuuta 1946) oli yhdysvaltalainen mykkäelokuvanäyttelijä, taiteilijan malli ja laulaja. Hän oli aktiivinen 1900-luvun alussa. Hänet muistetaan parhaiten "Titanicin" turman selviytyjänä sekä siitä, että hän esitti pääroolia ensimmäisessä turmasta kertovassa elokuvassa, "Saved from the Titanicissa" (1912).


title: Alec B. Francis

text: Alec B. Francis (2. joulukuuta 1867 – 6. heinäkuuta 1934) oli pääosin mykkäelokuvien kaudella vaikuttanut englantilainen näyttelijä. Hän esiintyi 241:ssa elokuvassa vuosien 1911-1934 välillä. Hän syntyi Lontoossa ja kuoli Hollywoodissa.


title: Talinhuippu

text: Talinhuippu on Helsingin ja Espoon rajalla sijaitseva täyttömaakumpu. Se on entinen Ison Huopalahden kaatopaikka, yksi Helsingin kaupungin “kolmesta suuresta kaatopaikasta”, joka oli käytössä 1963–79. Se sijaitsee toisaalta Talinrannan ja Talin golfkentän ja toisaalta Vermon raviradan välissä, Laajalahden pohjoisreunalla Tarvon saaresta ja Turunväylästä pohjoiseen. Talinhuipun korkein kohta on Helsingin puolella.


title: Talinhuippu

text: Ison-Huopalahden kaatopaikka oli yksi Helsingin kolmesta suuresta kaatopaikasta. Muita suuria olivat Pasilan kaatopaikka (1949–1963, VR:n kaatopaikka vuoteen 1949 saakka) ja Vuosaaren kaatopaikka (1966–1975 ja 1979–1988).


title: Talinhuippu

text: Ison-Huopalahden kaatopaikka tuli Pasilan kaatopaikan sulkemisen jälkeen Helsingin pääkaatopaikaksi. Se sijaitsi Talin vedenpuhdistamon ja golfkentän lähellä Mätäjoen ja Monikonpuron välissä. Aiemmin se oli rantaniittyä, sitten poistettiin pintamaa ja jätetäyttö aloitettiin savimaan päälle. 60-luvun lopulla kaatopaikkaa laajennettiin lahdelle. Louhetta ja rakennusjätettä käytettiin eristämään jätteet ja meri toisistaan. Suurin osa jätemassasta kertyi 1970-luvulla. Kaatopaikkaa jouduttiin täyttämään reilusti yli pohjan kestävyyden, koska vaihtoehtoa ei ollut. Kasa on painunut niin, että 60-luvun jätteet ovat nykyään merenpinnan alapuolella. Jätettä kaatopaikalla on n. 3,5 milj m.


title: Talinhuippu

text: 1960- ja 1970-luvuilla ohikulkijat erottivat helposti tämän kaatopaikan ajaessaan Turunväylää, jota tuolloin nimitettiin Tarvontieksi. Paikan luonne erottui pitkälle. Silmiin pistivät myös valtavat lokkien laumat.


title: Talinhuippu

text: Talinhuipun alue näyttää nykyisin melko normaalilta täyttömaakukkulalta, ja puuston kasvun vuoksi sitä ei juuri voi erottaa luonnonkukkuloista. Näkymä Laajalahdelle on alkanut pusikoitua umpeen 2010-luvulla, kun kaatopaikalta on kaasunerittyminen loppunut ja kaasut eivät ole enää vuosiin estäneet kasvillisuutta rehevöitymästä.


title: Talinhuippu

text: Alueella on kuntopolkuja ja Vermon hevosurheiluun liittyviä teitä sekä Helsingin kaupungin omistama koulutuskenttä, jota käyttää mm. Helsingin Palveluskoiraharrastajat ry sekä muut yhdistykset. Lisäksi siellä on frisbeegolfkenttä, jonka pituus on 1865 m ja jonka par-tulos on 58. Talvella Talin golfkentän alueella olevat hiihtoladut (6,5 km) ulottuvat Talinhuipulle ja sen yli.


title: Renée Carl

text: Renée Carl (10. kesäkuuta 1875 Fontenay-le-Comte, Vendée, Ranska – 31. heinäkuuta 1954 Pariisi, Ranska) oli ranskalainen mykkäelokuvien kauden näyttelijä. Hän esiintyi 186 elokuvassa vuosina 1907-1937. Ainakin 150 niistä oli ohjannut tai osittain ohjannut Louis Feuillade. Hän itse ohjasi vuonna 1922 valmistuneen elokuvan "Un cri dans l'abîme".


title: Ernst Rückert

text: Ernst Rückert (1892–1950) oli saksalainen teatteri- ja elokuvanäyttelijä. Hän näytteli lukuisissa elokuvissa mykkäfilmien aikakaudella.


title: Ewald André Dupont

text: Ewald André Dupont oli saksalainen elokuvaohjaaja, yksi Saksan elokuvateollisuuden pioneereja. Hänet tunnettiin yleensä nimellä E. A. Dupont.


title: Baseball (videopeli)

text: Baseball () on Nintendo R&D1:n kehittämä ja Nintendon julkaisema urheilupeli, joka julkaistiin alun perin Japanissa 7. joulukuuta 1983. Peli on sittemmin julkaistu myös muille eri alustoille, kuten Virtual Consolelle. Pelissä pelataan baseballia, pelattavana on kuusi eri joukkuetta.


title: Baseball (videopeli)

text: Pelin sanotaan olleen yksi Nintendo Entertainment Systemin menestykseen vaikuttaneista peleistä.


title: Franklin Dyall

text: Franklin Dyall (3. helmikuuta 1870, Liverpool – 8. toukokuuta 1950, Worthing, Sussex) oli englantilainen näyttelijä.


title: Franklin Dyall

text: Hän esiintyi 26 elokuvassa vuosina 1916-1948. Hän oli näyttelijä Valentine Dyallin isä.


title: Kimito Sportförening

text: Kimito Sportförening (KSF) on Kemiönsaaressa toimiva urheiluseura, joka on perustettu vuonna 1945. Sen lajeihin kuuluvat muun muassa jalkapallo, yleisurheilu ja suunnistus.


title: Kimito Sportförening

text: KSF:n naisten jalkapallon edustusjoukkue on parhaimmillaan esiintynyt Suomen toiseksi korkeimmalla sarjatasolla Naisten Ykkösessä, jossa se pelasi viimeksi kaudella 2013.


title: Kimito Sportförening

text: Seuran tunnetuin kasvatti on Norjassa ammattilaisena pelaava Jesper Törnqvist, joka on myös edustanut Suomen nuorisomaajoukkueita.


title: Audrey Dalton

text: Audrey Dalton (s. 21. tammikuuta 1934 Dublin, Irlannin vapaavaltio) on televisio- ja elokuvanäyttelijä. Hän kävi koulua Pyhän Sydämen luostarissa Dublinissa. Perheen muutettua Lontooseen hän opiskeli näyttelemistä Radassa. Hän muutti Yhdysvaltoihin vuonna 1952.


title: Shane Van Dyke

text: Shane Van Dyke (s. 28. elokuuta 1979) on yhdysvaltalainen televisio- ja elokuvanäyttelijä, ohjaaja ja käsikirjoittaja.


title: Shane Van Dyke

text: Shane Thomas Van Dyke on Mary (Carey) Van Dyken ja näyttellijä Barry Van Dyken ("Airwolf", "Lemmenlaiva", "") poika ja viihdetaiteilija Dick Van Dyken ("The Dick Van Dyke Show", "Maija Poppanen", "Chitty Chitty Bang Bang", "Night at the Museum") pojanpoika.


title: Shane Van Dyke

text: Van Dyken näyttelijäura alkoi hänen valmistuttuaan High Schoolista, kun hän osallistui Moorpark Collegen teatteriohjelmaan Kaliforniassa. Televisiouransa hän aloitti lääketieteen opiskelija Alex Smithin roolissa "" -sarjassa, esiintyen kaikkiaan 14 jaksossa. Vuonna 2002 hän esiintyi "Annie"-musikaalissa.


title: Kenneth More

text: Kenneth Gilbert More CBE (20. syyskuuta 1914 – 12. heinäkuuta 1982) oli englantilainen elokuva- ja teatterinäyttelijä. Hänellä oli huippu-ura 1950-luvulla, jolloin hän oli yksi Englannin suosituimmista näyttelijöistä, saaden useita kansainvälisiä palkintoja.


title: Michael Agazzi

text: Michael Agazzi (s. 3. heinäkuuta 1984 Ponte San Pietro, Italia) on italialainen jalkapalloilija, pelipaikaltaan maalivahti. Hän edustaa Serie A:ssa pelaavaa AC Milania.


title: Ronald Allen

text: Ronald John Allen (16. joulukuuta 1930 – 18. kesäkuuta 1991) oli englantilainen näyttelijä, joka sai saippuaoopperatähden maineen.


title: Ronald Allen

text: Allen syntyi Readingissä, Berkshiressa. Hän opiskeli Leighton Park School -koulussa Readingissä ja opiskeli näyttelijäksi RADAssa Lontoossa, työskenteli repertuaariteatterissa, oli kauden Old Vic -teatterissa, Lontoossa ja näytteli useassa elokuvassa, muun muassa Titanic-klassikossa "Titanicin kohtalonyö" (1958).


title: Ronald Allen

text: Hän esiintyi myös kahdesti science fiction -televisio-ohjelma "Doctor Whossa", tarinoissa "Dominaattorit" (1968) and "Kuoleman lähettiläät" (1970).


title: Robert Ayres (näyttelijä)

text: Robert Ayres (11. joulukuuta 1914 – 5. marraskuuta 1968) oli yhdysvaltalainen elokuva-, teatteri- televisionäyttelijä.Ayres kuoli 53-vuotiaana 5. marraskuuta 1968 Hemel Hempsteadissä, Isossa-Britanniassa.


title: Harve Presnell

text: Harve Presnell (14. syyskuuta 1933 – 30. kesäkuuta 2009) oli amerikkalainen näyttelijä-laulaja. Hän aloitti uransa 1950-luvun puolivälissä klassisena baritonina, laulaen orkesteri- ja oopperaryhmissä ympäri Yhdysvaltoja. Hänen uransa siirtyi klassisesta musiikista musikaaliteatteriin vuonna 1960, kun Meredith Willson antoi hänelle miespääroolin Broadway -musikaalissa "The Unsinkable Molly Brown". Hänen esityksensä "Leadville Johnnyn" roolissa oli menestys ja hän esiintyi roolissa myös musikaalin elokuvaversiossa vuonna 1964, voittaen roolista Golden Globen.


title: Harve Presnell

text: Presnell esiintyi 1960-luvulla vielä muutamassa elokuvassa, mutta 1970-luvun alkuun mennessä se puoli uraa oli loppumassa. Vuosina 1970-1995 hän työskenteli enimmäkseen musikaaliteatterissa Broadwaylla, West Endissä sekä kiertelevissä produktioissa New Yorkin seudulla. Uransa loppupuolella hän esiintyi vielä elokuvissa "Fargo" (1996), "Face/Off – kahdet kasvot" (1997), "Pelastakaa sotamies Ryan" (1998), ja "Isiemme liput" (2006). Hän myös esiintyi televisiossa Herra Parkerin roolissa televisiosarja "Kameleontissa" ja Lew Staziakin roolissa "Andy Barker, P.I." -sarjassa. Lisäksi hän esiintyi televisiosarjoissa "Teräsmieheni" sekä "Dawson's Creek".


title: TransAsia Airwaysin lento 222

text:
TransAsia Airwaysin lento 222 (GE222) oli TransAsia Airwaysin sisämaan lento, joka syöksyi maahan pakkolaskuyrityksessä Taiwanissa Peskadorien saaristossa 23. heinäkuuta 2014. Lento oli matkalla Kaohsiungin kaupungista Magongiin Peskadoreille. Koneessa oli 54 matkustajaa ja neljä miehistön jäsentä. 48 ihmistä kuoli onnettomuudessa ja kymmenen selvisi.
Turmakone oli ATR 72-mallinen, rekisteritunnukseltaan B-22810, MSN 642. Kone lensi ensilentonsa 14. kesäkuuta 2000.


title: David Selby

text: David Lynn Selby (s. 5. helmikuuta 1941) on yhdysvaltalainen näyttelijä. Hän on työskennellyt elokuvissa, saippuasarjoissa sekä televisiossa. Hänet tunnetaan parhaiten Quentin Collinsin roolista ABCn "Yön vampyyrit" -televisiosarjassa (rooli, jota hän esitti vuodesta 1968 sarjan loppumiseen 1971 ja uudestaan sarjaan perustuvissa kuunnelmissa), ja Angela Channingin (Jane Wyman) pojan, Richard Channingin, roolista CBSn "Falcon Crest" -saippuasarjassa (rooli, jota hän esitti vuosina 1982–1990).


title: Ricardo Álvarez

text: Ricardo Álvarez -nimisiä henkilöitä:


title: Simone Padoin

text: Simone Padoin (s. 18. maaliskuuta 1984 Gemona del Friuli, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Juventusta.


title: Simone Padoin

text: Padoin siirtyi Juventukseen tammikuussa 2012 Atalantasta viiden miljoonan euron siirtosummalla ja allekirjoitti viisivuotisen sopimuksen.


title: Luca Marrone

text: Luca Marrone (s. 28. maaliskuuta 1990 Torino, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Juventusta.


title: Cristian Pasquato

text: Cristian Pasquato (s. 20. heinäkuuta 1989 Padova, Italia) on italialainen jalkapalloilija, pelipaikaltaan hyökkääjä. Hän edustaa Serie A:ssa pelaavaa Juventusta.


title: Cristian Pasquato

text: Pasquato teki Juventuksen ainoan maalin AC Milanin 4–1-voittoon päättyneessä vuoden 2008 Trofeo Luigi Berlusconissa.


title: Elim (Namibia)

text: Elim on kylä Namibian pohjoisosassa, entisen Ambomaan alueella, nykyisin Omusatin alueella. Se on Elimin vaalipiirin keskus ja on alun perin ollut Suomen Lähetysseuran lähetysasema Uukwambin kuningaskunnassa ovambojen perinteisellä asuinalueella.


title: Elim (Namibia)

text: Suomalaisten lähetyssaarnaajien saavuttua Ambomaan Omandongolle, Ondongan heimon alueelle 9. heinäkuuta 1870 he ryhtyivät välittömästi toimenpiteisiin lähetystyön aloittamiseksi myös kahdessa muussa heimossa, Uukwambissa ja Ondandjerassa. Jo 13. heinäkuuta, siis neljä päivää Omandongolle saapumisen jälkeen, Pietari Kurvinen, Martti Rautanen, Karl August Weikkolin ja Antti Piirainen lähtivät Uukwambin kuninkaan Nayuman hoviin, minne he saapuivat 16. heinäkuuta.


title: Elim (Namibia)

text: Kuningas otti suomalaiset ystävällisesti vastaan. Hän antoi näille näiden valitseman paikan parin pitkän nuolenkantaman päässä hovistaan. Talon muuraustöihin päästiin syyskuun alussa, ja lokakuun loppuun mennessä pieni, kolmen huoneen rakennus oli valmis. Rakennustyön suorittivat Kurvinen, Weikkolin ja Piirainen, sillä Rautanen siirtyi saman tien lännemmäksi, Ongandjeraan.


title: Elim (Namibia)

text: Kuningas tuntui halukkaalta ottamaan vastaan oppia, jopa opetteli lukemista hereron kielellä. Häiriötekijänä kuitenkin olivat portugalilaiset kauppiaat, joita hovissa aika ajoin kävi. Nämä harrastivat mm. orjakauppaa, joskin suomalaisten tultua oli Nayuma sanoutunut siitä irti. Lisäksi lähetyssaarnaajat olivat taloudellisesti riippuvaisia kuninkaasta, joka saattoi sanoa heille, että he olivat vain tulleet Uukwambiin hakemaan ruokaa. Kaiken kukkuraksi Nayuma salli suomalaisten opettavan vain häntä, ei muita.


title: Elim (Namibia)

text: Vuoden 1871 alussa Kurvinen ja Piirainen lähtivät Hereromaalle Otjimbingween ottamaan vastaan morsiamiaan, jotka vasta nyt saapuivat maahan. Otjimbingwessa pariskunnat vihittiinkin avioliittoon. Weikkolinkaan ei näytä jääneen enää Uukwambiin.


title: Elim (Namibia)

text: Kun Kurvinen ja Piirainen vaimoineen toukokuussa palasivat Uukwambiin, ilmapiiri siellä oli täysin muuttunut. Kuningas Nayuma ei enää halunnutkaan ottaa vastaan vaikutteita suomalaisilta, vaan hän oli nyt portugalilaisten kauppiaitten vaikutuksen alaisena. Nämä pitivät omalta kannaltaan parhaana, että kuningas pysyisi pakanuudessa, jolloin hänelle voitiin myydä alkoholia, ostaa häneltä orjia ja samalla saattaa hänet velkoihin, jolloin kauppasuhteet olisivat pysyvämmät. Kauppiaat vielä uskottelivat kuninkaalle, että suomalaiset olivat tulleet anastamaan tältä vallan. Kuitenkin kesäkuuhun mennessä luottamus oli saatu palautumaan, ja suomalaiset saivat rakentaa toisenkin talon, nyt hieman lähemmäksi hovia. Kuningas pyysi myös suomalaisia rakentamaan itselleenkin tiilirakennuksen. Nyt lähetysasema sai myös nimensä: Elim. Tämän nimen tuo paikka sai Raamatun Elimin mukaan, nähtävästi siksi, että kummassakin paikassa oli runsaasti palmuja ja vesilähteitä.


title: Elim (Namibia)

text: Kuninkaan mielialat vaihtelivat kuitenkin jatkuvasti, ja syyskuussa hän oli kieltänyt alamaisiaan kuolemanrangaistuksen uhalla menemästä kuuntelemaan suomalaisten opetusta. Marraskuussa hän sitten komensi pois kaikki alamaisensa, jotka olivat suomalaisilla töissä. Lisäksi Nayuman ryöstöretket naapuriheimoihin jatkuivat. Näillä ryöstöretkillä kuningas ilmeisesti hankki orjia myytäväksi portugalilaisille, jotka olivat ainoita eurooppalaisia tuossa osassa Afrikkaa, jotka tuota kauppaa harjoittivat.


title: Elim (Namibia)

text: Kun sitten ryöstöretket alkoivat epäonnistua, Nayuma uskoi sen johtuvat suomalaisista, jotka olivat hänen mielestään noitia. Orjakauppiaat ja eräs irlantilainen Harrison saivat kuninkaan niin pauloihinsa, ettei tämä lopulta päästänyt suomalaisia puheilleenkaan. Osansa on Peltolan mukaan ollut myös sillä, että Elimin suomalaisilta puuttui diplomaattisia taitoja. Lopulta myöhään yöllä 21. toukokuuta 1872 Kurvinen, Weikkolin ja Alexander Malmström, joista viimeksi mainittu oli Elimissä vain käymässä, jättivät kasvattityttöineen paikan ja pakenivat Ondongaan.


title: Elim (Namibia)

text: Kun Rautanen vuonna 1883 pääsi käymään paikalla, vain savikumpuja oli entisten rakennusten paikalla. Ambomaan savesta tehdyt tiilet eivät kestä polttamista, ja siksi hoitamattomat talot hyvin pian sulavat sateissa pois. Vasta vuonna 1892 kuitenkin voitiin Elimiin lähettää suomalainen lähetyssaarnaaja, Yrjö Roiha, joka nyt tuli toiselle työkaudelleen Ambomaalle. Roiha kuitenkin osoittautui moraaliltaan heikoksi. Lisäksi hänen toinen vaimonsa sairastui ja kuoli, sitten kolme päivää myöhemmin, 25. huhtikuuta 1894, Elimin lähetysasema paloi kokonaan. Roiha joutui siirtymään Ondongaan, ja sitten vielä kuoli kahdesta pojasta toinen, ja tämän jälkeen Roihan oma terveys petti ja hän itse kuoli.


title: Elim (Namibia)

text: Vuonna 1908 lähetyssaarnaaja Kalle Koivu saapui Elimiin. Kuninkaaksi oli edellisenä vuonna noussut 20-vuotias Iipumbu Shilongo, joka toivotti suomalaiset tervetulleeksi, toisin kuin edellinen kuningas Negumbo. Lähetysaseman paikka valittiin läheltä vanhaa Elimiä, ja muutamassa kuukaudessa Koivu oli rakentanut talon, jossa oli Ambomaan ensimmäinen peltikatto.


title: Elim (Namibia)

text: Sekä kuningas että alamaiset olivat kuitenkin epäluuloisia ja taikauskoisia, ja portugalilaisia viinakauppiaita esiintyi vielä Uukwambissa, toisin kuin Ondongassa. Sitten vuonna 1911 Koivu saattoi raportoida, että ihmiset olivat tulleet ikään kuin ”kesymmiksi” lähetyssaarnaajia kohtaan, ja lopulta vuoden 1912 lopulla ensimmäiset viisi uukwambilaista kastettiin kristityiksi.


title: Elim (Namibia)

text: Iipumbu osoittautui muutenkin hankalaksi suomalaisten kannalta. Hän oli luonteeltaan väkivaltainen, ja hänen oli vaikea taipua mihinkään, mikä rajoitti hänen omaa valtaansa. Lisäksi hän oli viinaanmenevä mies. Vasta vuonna 1915 hän antoi luvan haudata kristittyjä heimonsa alueelle. Kuitenkin hän esti alamaisiaan tulemasta kuuntelemaan suomalaisten opetusta ja kuritti niitä, jotka olivat ottaneet vastaan kasteen. Hänen vihansa kohdistui myös suomalaisiin niin, että vuonna 1920 hallituksen virkamiehen suosituksesta suomalaiset jättivät Elimin toistaiseksi.


title: Elim (Namibia)

text: Noin vuonna 1920 suomalaisten kirjapaino muutti Ontanangasta Elimiin, missä sitä hoiti Oskari Tylväs. Vuonna 1924 Elimin lähetysasema ja sen mukana kirjapaino tuhoutuivat salaman aiheuttamassa tulipalossa. Tylväs joutui muuttamaan joksikin aikaa pois, ja asema oli ambolaisten hoidossa. Samoihin aikoihin Iipumbu antoi katolilaisille luvan perustaa oma lähetysasemansa Oshikukuun, 7 kilometrin päähän Elimistä.


title: Elim (Namibia)

text: Seuraava Peltolan kertoma episodi on vuodelta 1932, jolloin suomalaisia oli jälleen Elimissä. Tuolloin Iipumbu ”mellasteli hovinsa ja lähetysaseman vaiheilla ja käytti varsinkin ampuma-asetta hyvin vapaasti.” Tuona vuotena ristiriidat toisaalta Iipumbun ja toisaalta suomalaisten ja englantilaisten virkamiesten välillä kärjistyivät. Iipumbu halusi vaimokseen erästä tyttöä, joka oli hänen päävaimonsa sisarentytär. Tämä oli vastoin perinteitä, mutta siitä Iipumbu ei välittänyt. Tuo tyttö salakuljetettiin matka-arkussa Ondongaan, Iipumbu raivostui ja ryhtyi suorastaan piirittämään lähetysasemaa. Luodit pyyhkivät aseman kattoja ja jonkun kerran aivan suomalaisten läheltä. Hallituksen edustaja, majuri Hahn määräsi Iipumbun maksamaan korvauksena 10 nautaa, ja kun tämä ei suostunut maksamaan eikä luovuttamaan aseitaan, Hahn korotti korvauksen 50 eläimeen. Iipumbu odotti hyökkäystä englantilaisten taholta ja mahtaili pystyvänsä taistelemaan, mutta Hahn tulikin panssariautojen ja lentokoneiden kanssa. Iipumbu pakeni Angolan puolelle, mutta näin tehdessään hän menetti oikeutensa kuninkuuteen. Lopulta hän kuitenkin antautui englantilaisille, ja hänet karkotettiin Kavangolle. Myöhemmin hän sai palata Ambomaalle, mutta joutui elämään Oukwanyamassa maanpakolaisena.


title: Elim (Namibia)

text: Suomalaisia lienee asunut pieniä määriä, kenties vain yksi perhe kerrallaan, Elimissä noin 1980-luvun alkuun saakka.


title: Elim (Namibia)

text: Kun Ambomaan seurakuntia luovutettiin ambolaisten pastoreiden hoitoon, Elim oli ensimmäisten kahdeksan seurakunnan joukossa, jossa näin tehtiin.


title: Elim (Namibia)

text: Elim on nykyään Elimin vaalipiirin keskus Omusatin alueella. Maisema on entistä metsäaluetta, joka on muokattu suurelta osin karjanhoitoa palvelevaksi ruohomaastoksi.


title: Elim (Namibia)

text: Elim on edelleen Uukwambin heimokuninkaan asuinpaikka. ”Muistomerkki Uukwambin kuninkaille” on pystytetty kuningas Nuuyoman haudalle hänen kotipaikkansa läheisyyteen.


title: Elim (Namibia)

text: Elimissä on jonkin verran infrastruktuuria, siellä on klinikka, kirkko, vaalipiirin keskustoimisto, yhteisön kokoontumistilat, matkapuhelinverkon tukiasema, oma vesilähde, useampi baari, kiinalaisten omistama kauppa, ruokatavarakauppa ja muutamia kouluja, kuten Naangon alkeiskoulu, Elimin yläaste ja Ashipalan lukio. Joka kuukausi, kun eläkkeet maksetaan, Elimissä pidetään markkinat.


title: Elim (Namibia)

text: Elim on Oshakatin ja Okahaon välisen itä-länsi-suuntaisen soratien varrella. Toinen soratie vie pohjoiseen Oshikukuun, joka on Oshakatin ja Uutapin välisen asfalttitien varrella.


title: Jean Raspail

text: Jean Raspail (s. 5. heinäkuuta 1925) on ranskalainen kirjailija ja tutkimusmatkailija. Useat Raspailin ensimmäisistä teoksista liittyvät tutkimusmatkailuun ja eri alueiden ihmisväestöjen suhtautumiseen modernisaatioon. Hänen teoksensa "Moi, Antoine de Tounens, roi de Patagonie" (1981) voitti Ranskan akatemian Grand Prix du Roman -palkinnon.


title: Jean Raspail

text: Raspailin eniten huomiota herättänyt romaani on dystopiasta kertova "Le Camp des saints" (1973). Teoksessa kuvataan tilanne, jossa kehitysmaista kohdistuu Ranskaan ja muihin länsimaihin mittavan luokan maahanmuutto ja maahanmuuttajat ovat haluttomia integroitumaan eurooppalaisiin yhteiskuntiin, mikä johtaa länsimaisen kulttuurin tuhoon. Romaani palasi uudelleen bestseller-listalle liki 40 vuotta julkaisemisensa jälkeen vuonna 2011.


title: Poppea – Rooman huora

text: Poppea – Rooman huora () on vuonna 1972 valmistunut italialainen seksikomedia. Elokuvan ohjasi Alfonso Brescia, ja nimiroolissa esiintyy Femi Benussi. Elokuvassa kaksi kaverusta, Ottone ja Savio, seikkailevat muinaisessa Roomassa ja tutustuvat keisari Neron puolisoon Poppeaan sekä tämän hovineitoihin.


title: The Salvation

text: The Salvation on Kristian Levringin ohjaama tanskalainen lännenelokuva vuodelta 2014.


title: The Salvation

text: Levringin pitkäaikaisena haaveena oli lännenelokuvan tekeminen. Haave toteutui, kun hän ohjasi elokuvan "The Salvation". Elokuva on Etelä-Afrikassa kuvattu toimintapainotteinen elokuva. Levringin ihanteita ovat olleet John Fordin klassikot, mutta "Salvation" ei ole Fordia, ei myöskään Dogmaa, vaan lähinnä se muistuttaa spagettiwesterneitä. Elokuvaa tehdessään hän katsoi työryhmän kanssa tunnelman luomiseksi paitsi Fordia ja Sergio Leonea, myös Akira Kurosawaa. Elokuvan päänäyttelijä on tunnettu tanskalainen näyttelijä Mads Mikkelsen. Elokuvassa puhutaan osittain tanskaa, mutta enimmäkseen englantia.


title: The Salvation

text: Elokuvan tapahtuma-aika on 1870-luku ja tapahtumapaikka pieni kaupunki, joka on joutunut jengin valtaan. Elokuva kertoo kostosta, ja öljy on yksi teemoista. Ohjaaja on todennut, että hän pitää tärkeänä elokuvan tekemistä eurooppalaisena, sillä lännen tarina on myös esimerkiksi tanskalaisten ja suomalaisten tarinaa. Hän pitää elokuvaa moraliteettina vaikka sanookin, että sen nimi on ironiaa.


title: The Salvation

text: Pertti Avola (Helsingin Sanomat) lyttää elokuvan johdonmukaisesti. Hänen mukaansa ohjaaja todistaa hallitsevansa muodon, mutta sisällöstä puuttuu tuoreus. Kriitikko näkee siinä vaikutteita myös Fred Zinnemannin "Sheriffistä" (1952). Hän uskoo elokuvan miellyttävän lännenelokuvien ystäviä, "mikäli heitä vielä on". Hän katsoo, että samanlaisia elokuvia tehtiin aikoinaan tusinoittain, mutta usein niissä oli kiinnostavampia piirteitä kuin tässä, joka hänen mielestään sortuu kliseisiin. Avola kysyy, mikä on pelastus, "salvation".


title: The Salvation

text: Myös Kalle Kinnunen (Suomen Kuvalehti) suhtautuu elokuvaan nihkeästi. Hänen mielestään siitä puuttuu oivallus, jolla se asettuisi lännenelokuvien historiassa omalle paikalleen, ja se on siten pelkkä viihdyttävä pastissi, jota hän suosittelee kuitenkin lännenelokuvan ystäville.


title: The Salvation

text: Cannesin elokuvajuhlilla kilpailusarjojen ulkopuolella esitettäessä "The Salvation" sai kriitikoilta kuitenkin hyvin paljon kiitosta.


title: Markus Tikkanen

text: Markus Tikkanen on suomalainen kirkkomuusikko, musiikinjohtaja ja pedagogi. Tikkanen aloitti viulun- ja pianonsoiton opiskelun Vantaan musiikkiopistossa. Opiskelut jatkuivat Sibelius-akatemiassa, josta Tikkanen valmistui musiikin maisteriksi. Tikkanen tunnetaan erityisesti suurten kuoro- ja orkesteriteosten johtajana.


title: Ikuisesti kahdestaan

text: "Ikuisesti kahdestaan" on suomalaisartisti Arttu Wiskarin kappale hänen toiselta, "Tappavan hiljainen rivarinpätkä" -nimiseltä studioalbumilta. Warner Music Finland julkaisi kappaleen albumin ainoana singlenä 8. helmikuuta 2013. Kappaleen ovat säveltäneet ja sanoittaneet Janne Rintala ja Jonnaemilia Kärkkäinen. Kappale kertoo lapsettomuudesta.


title: Ikuisesti kahdestaan

text: Wiskarin itse käsikirjoittama ja Pete Eklundin ohjaama musiikkivideo julkaistiin 11. huhtikuuta 2013.


title: Jim (nimi)

text: Jim on englantilainen miehen etunimi, jo keskiajalla käytössä ollut muunnos Jakob-nimen englanninkielisestä vastineesta James.


title: Jim (nimi)

text: Suomessa nimi Jim on Väestörekisterikeskuksen tietojen mukaan annettu vuoden 2009 loppuun mennessä noin 770 henkilölle. Jimin nimipäivä on suomenruotsalaisen kalenterin mukaan 25. heinäkuuta, joka on myös Jakobin, suomenkielisessä kalenterissa Jaakon nimipäivä.


title: Avaimet käteen (musiikkikappale)

text: "Avaimet käteen" on suomalaisartisti Arttu Wiskarin kappale hänen kolmannelta studioalbumiltaan "Sirpaleet". Warner Music Finland julkaisi kappaleen tulevan albumin ensimmäisenä singlenä 30. toukokuuta 2014. Kappaleen on säveltänyt ja sanoittanut Janne Rintala ja sitä on ollut säveltämässä myös Mika Laakkonen.


title: Avaimet käteen (musiikkikappale)

text: Kappale kertoo talonrakentamisesta, ja sitä on verrattu jopa Leevi and the Leavingsin vuonna 1994 julkaistuun ”Vasara ja nauloja” -kappaleeseen.


title: Jodiheptafluoridi

text: Jodiheptafluoridi (IF) on jodin ja fluorin muodostama epäorgaaninen molekyyliyhdiste. Ainetta voidaan käyttää fluoraavana reagenssina.


title: Jodiheptafluoridi

text: Rakenteeltaan jodiheptafluoridi on pentagonaalinen bipyramidi. Se on ainoa interhalogeeniyhdisteistä, johon on keskusatomiin sitoutunut seitsemän muuta halogeeniatomia. Tämä johtuu jodiatomin suuresta koosta ja jodin hapetusasteen +VII suhteellisesta pysyvyydestä. Jodiheptafluoridi on reaktiivinen yhdiste ja reagoi useimpien alkuaineiden kanssa. Yhdiste liukenee veteen, mutta hydrolysoituu perjodihapoksi ja vetyfluoridiksi. Jos vettä on vähän, muodostuu vetyfluoridia ja jodipentafluoridioksidia. Kuumennettaessa jodipentafluoridi reagoi piidioksidin kanssa muodostaen jodipentafluoridioksidia ja piitetrafluoridia. Yhdiste muodostaa komplekseja sekä Lewis-happojen että Lewis-emästen kanssa.


title: Jodiheptafluoridi

text: Jodiheptafluoridia valmistetaan alkuaineistaan jodista ja fluorista 250–300 °C:n lämpötilassa. Pienessä mittakaavassa voidaan käyttää myös kaliumjodidin tai palladiumjodidin ja fluorin välistä reaktiota.


title: Mundakielet

text: Mundakielet on austroaasialaisiin kieliin kuuluva kieliryhmä, johon kuuluvia kieliä puhutaan Pohjois-Intiassa ja Bangladeshissa. Kieliryhmä jaetaan pohjoiseen ja eteläiseen haaraan. Puhutuimmat mundakielet santali, mundari ja ho kuuluvat pohjoiseen haaraan, ja eteläisiä mundakieliä ovat muun muassa kharia, juray ja sora.


title: Marcell Deák-Nagy

text: Marcell Deák-Nagy (s. 28. tammikuuta 1992) on unkarilainen pikajuoksija. Hän kilpailee pääasiassa 400 metrillä. Deák-Nagyn ennätys on 2011 Tallinnassa juostu 45.42. Hän voitti 400 metrillä kultaa 2011 kesäuniversiadeissa Shenzhenissä. Seuraavana vuonna Deák-Nagy saavutti hopeaa 400 metriltä EM-kisoista Helsingistä ajalla 45.52. Deák-Nagy kilpaili myös kesäolympialaisissa 2012 Lontoossa, mutta karsiutui jatkosta jo semifinaaleissa. Hän on kilpaillut myös 200 metrillä.


title: Marcell Deák-Nagy

text: Vuonna 2011 Deák-Nagy voitti kultaa 400 metriltä kesäuniversiadeista Shenzhenistä.


title: Stephen Low

text: Stephen Low (s. 1950, Ottawa, Ontario) on kanadalainen elokuvaohjaaja ja käsikirjoittaja, joka käyttää paljon Imax- ja Imax 3D- elokuvaformaatteja. Yli 30-vuotisen uransa aikana Low on ohjannut monia palkittuja dokumentteja. Näihin kuuluvat muun muassa "Challenger: An Industrial Romance" (1980), "Beavers" (1988), "Titanica" (1995), "Super Speedway" (1997), "Volcanoes of the Deep Sea" (2003), "" (2004), "Ultimate Wave Tahiti 3D" (2010), "Legends of Flight 3D" (2010), "Rescue 3D" (2011) ja "Rocky Mountain Express" (2011).


title: Jordan Williamsz

text: Jordan Williamsz (s. 21. elokuuta 1992) on australialainen keskimatkojen juoksija. Hän kilpailee 800 ja 1 500 metrillä. 800 metrillä Williamszin ennätys on vuonna 2014 Dublinissa juostu 1.46.77 ja 1500 metrillä 2012 Swarthmoressa juostu 3.36.74. Williamszilla on Australian ennätys 4 × 1500 metrin viestissä, aiemmin myös 4 × 800 metrin viestissä. Kesällä 2014 hän kilpaili Suomessa Eliittikisoissa.


title: Jordan Williamsz

text: Williamsz karsiutui 800 metrin välierissä Brixenin alle 18-vuotiaiden MM-kilpailuissa 2009. Viestissä Australia sijoittui seitsemänneksi. IAAF World Relays -kilpailuissa hän sijoittui 2014 neljänneksi 4 × 800 ja 4 × 1500 metrin viesteissä. Seuraavana vuonna hän kuului Australian pronssijoukkueeseen sekä 4 × 800 metrillä että niin sanotussa DMR-viestissä, jossa juostaan 400, 800, 1 200 ja 1 600 metrin osuudet. Vuoden 2017 IAAF World Relays -kilpailuissa hän oli neljäs 4 × 800 metrin viestissä. Lontoon MM-kilpailuissa 2017 hän karsiutui 1 500 metrin välierissä.


title: Niklas Blomqvist

text: Niklas Blomqvist (s. 8. helmikuuta 1996 Turku) on suomalainen jalkapalloilija, joka edustaa Turun Palloseuraa. Hän on pelipaikaltaan keskikenttäpelaaja.


title: Niklas Blomqvist

text:
Blomqvist aloitti jalkapallon pelaamisen Turun Nappulapallossa.
Hänet valittiin vuoden 2011 Kai Pahlman -turnauksen parhaaksi pelaajaksi.


title: David Bustos

text: David Bustos González (s. 25. elokuuta 1990 Palma de Mallorca, Espanja) on espanjalainen keskimatkojen juoksija. Hän kilpailee pääosin 800 ja 1 500 metrillä. 800 metrillä Bustosin ennätys on vuonna 2010 juostu 1.46.12 ja 1500 metrillä vuonna 2012 juostu 3.34.77.


title: David Bustos

text: EM-kisoissa 2012 Helsingissä Bustos voitti pronssia 1500 metriltä ajalla 3.46.45. Amsterdamin EM-kilpailuissa 2016 hän sai 1 500 metrillä hopeaa ajalla 3.46,90. Vuonna 2011 hän voitti pronssia alle 23-vuotiaiden EM-kisoista Ostravasta samalta matkalta. 2009 Bustos saavutti kultaa niin ikään 1500 metriltä alle 20-vuotiaiden EM-kisoista Serbian Novi Sadista. Rio de Janeiron olympialaisissa 2016 hän sijoittui 1 500 metrillä seitsemänneksi. Kesäolympialaisissa 2012 Bustos jäi alkueriin. Hän on 182 senttimetriä pitkä, painaa 65 kiloa ja edustaa Metalnox-Calviaa.


title: Julia Clair

text: Julia Clair (s. 20. maaliskuuta 1994 Saint-Dié-des-Vosges, Ranska) on ranskalainen mäkihyppääjä. Hän edustaa SC Xonrupt-seuraa ja käyttää Fischerin suksia.


title: Julia Clair

text: Clair voitti nuorten MM-kisoissa joukkuekilpailussa hopeaa Erzurumissa 2013 ja pronssia vuotta myöhemmin Val di Fiemmessä. Maailmancupissa Clairin paras sijoitus on maaliskuussa 2014 Planicassa hypätty kolmas tila. Talviolympialaisissa 2014 Sotšissa Clair sijoittui naisten normaalimäessä yhdeksänneksitoista.


title: The Chambermaid on the Titanic

text: The Chambermaid on the Titanic () on vuonna 1997 julkaistu ranskalainen draamaelokuva, jonka ohjasi Bigas Luna ja jonka pääosissa ovat Oliver Martinez, Romane Bohringer sekä Aitana Sanchez-Gijon. Se perustuu Didier Decoinin romaaniin "La Femme de chambre du Titanic". Elokuva tunnetaan vaihdellen joko ranskankielisellä nimellään "La Femme de chambre du Titanic" sekä lyhennetyllä englanninkielisellä nimellä "The Chambermaid", joka otettiin käyttöön elokuussa 1998, jotta vältyttäisiin olettamukselta, että elokuva pyrkisi rahastamaan James Cameronin tunnetulla elokuvalla "Titanic", joka julkaistiin vuotta ennen kuin "The Chambermaid on the Titanic" sai yhdysvaltain ensi-iltansa.


title: Juho Salminen (jalkapalloilija)

text: Juho Salminen (s. 8. elokuuta 1995 Lieto) on suomalainen jalkapalloilija, joka edustaa Veikkausliigassa pelaavaa FC Inter Turkua. Hän on pelipaikaltaan vasen laitahyökkääjä.


title: Aitana Sánchez-Gijón

text: Aitana Sánchez-Gijón (s. 5. marraskuuta 1968 Rooma, Italia) on espanjalais-italialainen elokuvanäyttelijä.


title: Huviretki

text: Huviretki voi tarkoittaa ainakin seuraavia:


title: Espanjan ympäriajo 2013

text: Espanjan ympäriajo 2013 oli järjestyksessään 68. maantiepyöräilyn Espanjan ympäriajo. Se alkoi Vilanova de Arousassa 24. elokuuta ja päättyi Madridiin 15. syyskuuta.


title: Espanjan ympäriajo 2013

text: Chris Horner voitti kilpailun 37 sekunnin erolla Vincenzo Nibaliin. Hänestä tuli 41-vuotiaana kaikkien aikojen vanhin suuren ympäriajon voittaja. Hän ratkaisi kilpailun voiton oltuaan Nibalia parempi kolmella viimeisellä vuoriosuudella. Pistekilpailun voitti Alejandro Valverde, mäkikirikilpailun Nicolas Edet, yhdistelmäkilpailun Chris Horner ja joukkuekilpailun Euskaltel-Euskadi.


title: Espanjan ympäriajo 2013

text: Lähde: Cyclingnews


title: Murian kieli

text: Muria on dravidakieli, jota puhutaan Intiassa Chhattisgarhin, Maharashtran ja Odishan osavaltioissa. Se kuuluu gondikielten ryhmään yhdessä muun muassa gondin, marian ja dandami marian kielten kanssa. Muria jaetaan länsi-, itä- ja kaukolänsimuriaan. Eri murian varianttien puhujat ymmärtävät jonkin verran toisiaan ja vaihtelevasti muita lähialueilla puhuttuja dravidakieliä. Esimerkiksi dandami marian puhujat ymmärtävät jonkin verran kaukolänsimuriaa, mutta eivät länsimuriaa.


title: Murian kieli

text: Kaukolänsi- ja länsimurialla on molemmilla noin 400 000 puhujaa, itämurialla noin 200 000. Länsimuriaa kirjoitetaan devanagari-kirjaimistolla.


title: Jack Bauer (maantiepyöräilijä)

text: Jack Bauer (s. 7. huhtikuuta 1985 Takaka, Uusi-Seelanti) on uusiseelantilainen maantiepyöräilijä, joka kilpailee Mitchelton-Scottissa. Hän aloitti ammattilaisuransa Endura Racing -joukkueessa 2010, edusti Garmin / Cannondale Pro Teamia 2012–2016, Quick-Step Floorsia 2017 ja vuodesta 2018 Mitchelton-Scottia. Hän on 191 senttimetriä pitkä ja painaa 74 kiloa.


title: Jack Bauer (maantiepyöräilijä)

text: Vuoden 2012 kesäolympialaisissa Lontoossa Bauer sijoittui maantieajossa kymmenenneksi. Hän sai Glasgow'n Kansainyhteisön kisoissa 2014 hopeaa maantieajossa. Hän voitti Uuden-Seelannin mestaruuden maantiejossa vuonna 2010 ja aika-ajossa 2017.


title: Jack Bauer (maantiepyöräilijä)

text: Lähde: Peo Cycling Stats


title: Jack Bauer (täsmennyssivu)

text: Jack Bauer on seuraavien henkilöiden nimi:


title: Dandami maria

text: Dandami maria eli dandami madiya on dravidakielten eteläis-keskiseen ryhmään kuuluva kieli, jota puhutaan Intiassa Chhattisgarhin osavaltion eteläosassa ja Maharashtran itäosassa. Sitä puhui vuonna 2000 äidinkielenään 200 000 ihmistä. Dandami maria kuuluu samaan alaryhmään muun muassa gondin, koyan, marian ja murian kielten kanssa.


title: Toto Wolff

text: Torger Christian ”Toto” Wolff (s. 12. tammikuuta 1972 Wien, Itävalta) on itävaltalainen sijoittaja, entinen autourheilija ja Mercedeksen Formula 1 -tallin nykyinen tallipäälikkö.


title: Toto Wolff

text: Wolff kilpaili kuljettajanurallaan muun muassa Itävallan ja Saksan Formula Ford -sarjoissa. Hän voitti luokkansa vuoden 1994 Nürburgringin 24 tunnin ajossa. Hän perusti oman sijoitusyhtiön Marchfifteenin vuonna 1998.


title: Toto Wolff

text: Nykyisin Wolff omistaa yhdessä Formula 1:sten kaksinkertaisen maailmanmestarin Mika Häkkisen kanssa manageriyhtiön, joka toimii muun muassa Alexandre Prémat’n, Bruno Spenglerin ja Valtteri Bottaksen manageriyhtiönä. Wolff osti vuonna 2009 osan Williamsin F1-tallista. Hänet nimitettiin vuonna 2012 tallin moottoriurheilujohtajaksi. Tammikuussa 2013 Wolff siirtyi Williamsilta Mercedeksen moottoriurheilujohtajaksi. Hänen 15 prosentin omistuksensa Williamsista pysyi kuitenkin yhä. Vuonna 2014 Wolff myi ensin viiden prosentin osuuden Brad Hollingerille, helmikuussa 2015 toiset viisi prosenttia ja loput Williams omistuksensa hän myi maaliskuussa 2016. Nykyisin Wolff toimii Mercedeksen tallipäällikkönä.


title: Toto Wolff

text: Wolffin vaimo, kilpa-autoilija Susie Wolff (o.s. Stoddart), toimi vuodet 2012–2015 Williamsin F1-tallin testikuljettajana.


title: Korlain kreoli

text: Korlain kreoli eli kristi on portugalin kieleen perustuva kreolikieli, jota puhutaan Korlain kylän ympäristössä Intian Maharashtran osavaltion länsirannikolla. Kieltä puhui vuonna 1998 äidinkielenään 750 ihmistä. Korlain kreolissa on runsaasti aineksia marathista ja sen puhujat käyttävät marathia kommunikoidessaan ulkopuolisten kanssa.


title: Korlain kreoli

text: Korlain kreolia voidaan kirjoittaa marathin tavoin devanagari-kirjaimistolla tai portugalin tavoin latinalaisilla kirjaimilla.


title: Kristi (täsmennyssivu)

text: Kristi voi tarkoittaa seuraavia asioita:


title: Kellarikrouvi

text: Kellarikrouvi oli vuoden 2014 lopussa toimintansa lopettanutravintola, joka toimi kahdessa kerroksessa Helsingin keskustassa kansallisromanttis–jugendtyylisessä entisessä Lääkäreiden talossa Kasarmitorin kulmalla. Alakerran ravintolassa tiiliholvien kattama ravintolatila oli L-kirjaimen muotoinen, katutason ravintola oli bistrotyylinen. Ravintolassa oli lisäksi kaksi kabinettia. Kellarikrouvi kuului 1965–1991 Alkon omistamalle Kantaravintoloille, sitten saman konsernin Arctialle vuoteen 1997 saakka ja loppuvuosina Royal Ravintoloille.


title: Kellarikrouvi

text: Kellarikrouvi perustettiin Fabianinkatu 17:ään vuonna 1965. Yhdysvaltain entinen presidentti Bill Clinton on muistellut käyneensä ravintolassa vierailessaan nuorena opiskelijana Helsingissä. Vuoteen 1979 asti Yleisradion vanha radiotalo sijaitsi Kellarikrouvin naapurissa Fabianinkatu 15:ssä, ja ravintola tunnettiinkin yleläisten kantapaikkana lempinimeltään ”Studio 10” vielä pitkään yleläisten siirryttyä Töölön Kesäkadulle ja Pasilaan.


title: Kellarikrouvi

text: Ravintolan lopetettua toimintansa sen tiloissa jatkaa ravintola The Cock, joka myös kuuluu Royal Ravintoloihin


title: Santasaari

text: Santasaari () on Kemiönsaareen kuuluva saari ja kylä. Saari sijaitsee Kemiön luoteiskulmassa ja on rehevöitymisen vuoksi miltei kasvanut kiinni Kemiöön.


title: Santasaari

text: Santasaari kuului Karunan kuntaan sen lakkauttamiseen 1969 asti, jolloin saari liitettiin Kemiön kuntaan. Saarella on nykyään lähinnä kesäasutusta. Saarella sijaitsevat Sandön kartano ja Liedon kunnan virkistysalue.


title: Santasaari

text: Santasaari on ollut pitkään kirkon omistuksessa. Kustaa Vaasa siirsi saaren kruunulle ja lahjoitti sen vuonna 1565 Klaus Kristerinpoika Hornille, joka perusti saarelle kartanon. Tila palasi kruunulle 1600-luvun lopulla ja uudelleen yksityisomistukseen 1756. Isovihan aikana kartano tuhoutui, mutta rakennettiin pian uudelleen.


title: Santasaari

text: Suomen sodassa Santasaaren edustalla käytiin Sandön meritaistelu venäläisten ja ruotsalaisten välillä.


title: Juha Punta (yritys)

text: Juha Punta Oy on salolainen vuonna 1982 perustettu, metallisia säilytyskalusteita valmistava yritys. Se sijaitsee Kiskon Toijan kylässä.


title: Juha Punta (yritys)

text: Juha Punta perusti yrityksen vuonna 1982 ostamalla kiskolaisen metallialan yrityksen. Vuonna 2011 yrittäjäneuvos Juha Punta myi enemmistöosuuden yrityksestä Vesa Harilolle, mutta jatkaa vähemmistöosakkaana ja hallituksen puheenjohtajana.


title: Juha Punta (yritys)

text: Juha Punta Oy laajensi tuotevalikoimaansa vuonna 2014 ostamalla seinähyllyjärjestelmiä ja myymäläkalusteita valmistaneen piikkiöläisen Eloros-Hylly Oy:n ja perustamalla työ- ja urheiluvaatteiden hajunpoistokaappeja markkinoivan Hygio Oy:n.


title: Juha Punta (yritys)

text: Juha Punta Oy työllistää noin 25 henkilöä ja vuotuinen liikevaihto on noin 5 miljoonaa euroa. Pääosa tuotannosta myydään Suomeen. Yrityksen toimitusjohtaja on Riku Luomaniemi.


title: Turkin Superliigan kausi 2013–2014

text: "'Turkin jalkapallon " korkein sarjataso Superliiga "(Süper Lig)" alkoi elokuussa 2013 ja kausi päättyi toukokuussa 2014. Edellisen kauden tapaan Kolme ensimmäistä sijaa menivät Istanbulilaisseuroille; mestaruuden voitti Fenerbahçe, Galatasaray oli toinen ja Beşiktaş kolmas. Mestaruudestaan huolimatta Fenerbahçe ei päässyt mestarien liigaan kaudelle 2014-2015 vuoden 2011 sopupeliskandaalin vuoksi.


title: Turkin Superliigan kausi 2013–2014

text:
UEFA on sulkenut Fenerbahçen kilpailuistaan kaudella 2014-2015 vuoden 2011 korruptioskandaalin vuoksi.
 Eskişehirspor ja Sivasspor on suljettu UEFA:n kilpailuista kaudella 2014-2015 vuoden 2011 korruptioskandaalin vuoksi. Alun perin Eskişehirspor selviytyi Eurooppa-liigan toiselle karsintakierrokselle Turkin cupin kakkossijan takia. (Galatasaray voitti cupin, mutta Galatasaray selviytyi myös Mestarien liigaan.) Turkin jalkapalloliitto ei myöntänyt Kasımpaşalle UEFA-lisenssiä (Konyaspor ja Gaziantepspor eivät myöskään saaneet UEFA-lisenssiä). Tämän takia Eurooppa-liigan karsintakierroksille selviytyivät Karabükspor ja Bursaspor.


title: KakaoTalk

text: KakaoTalk () on korealainen keväällä 2010 julkaistu pikaviestinpalvelu älypuhelimille. Sovellus on saatavana Androidille, iPhonelle, BlackBerrylle, Windows Phonelle, Badalle, Nokia Ashalle ja tietokoneelle. KakaoTalkilla on 140 miljoonaa käyttäjää ja se on saatavana 15 eri kielelle. Etelä-Koreassa 93 % älypuhelimien omistajista käyttää KakaoTalkia.


title: Amos Tversky

text: Amos Tversky (16. elokuuta 1937 – 2. kesäkuuta 1996) oli israelilainen psykologi ja tutkija. Hänet tunnetaan erityisesti prospektiteorian kehittämisestä, kognitiivisten vinoumien tutkimisesta ja pitkästä yhteistyöstä Daniel Kahnemanin kanssa.


title: Paddy Lowe

text: Patrick "Paddy" Lowe (s. 8. huhtikuuta 1962 Nairobi, Kenia) on Keniassa syntynyt brittiläinen moottoriurheiluvaikuttaja. Hän toimi Formula 1-talli Mercedes Grand Prix'n tekniikkajohtajana, mutta jätti tallin kauden 2016 päätteeksi. Lowe valmistui vuonna 1984 insinööriksi Sidney Sussexin yliopistosta. Vuonna 1987 Lowe siirtyi ensimmäistä kertaa Formula 1-kuvioihin, kun hänestä tuli Williams F1:n elektroniikkajohtaja. Lowe siirtyi vuonna 1993 McLarenille, jossa hän työskenteli johtotehtävissä kahdeksan vuoden ajan, vuoteen 2001 asti. Vuonna 2005 hän otti vastaan McLarenin pääinsinöörin viran ja 2011 hänestä tuli tallin tekninen johtaja. Lowe siirtyi kesäkuussa 2013 Mercedekselle samaan tehtävään. Hän on naimisissa Anna Danshinan kanssa.


title: Edward Glaeser

text: Edward Glaeser (s. 1. toukokuuta 1967) on yhdysvaltalainen taloustieteilijä, joka toimii professorina Harvardin yliopistossa. Glaeserin tutkimustyöllä on ollut suuri vaikutus kaupunkitaloustieteen kehitykseen 2000-luvulla. Vuonna 2011 julkaistu kirja "Triumph of the City" tiivistää Glaeserin keskeisimpiä tutkimustuloksia ja selittää kaupungistumisen hyötyjä.


title: Envigado Fútbol Club

text: Envigado Fútbol Club on kolumbialainen jalkapalloseura, joka tulee Envigadon kaupungista. Seura on perustettu 14. lokakuuta 1989 ja sen edustusjoukkue pelaa kotiottelunsa 14 000-paikkaisella Estadio Polideportivo Surilla.


title: Jimmy

text: Jimmy on englantilainen miehen etunimi, alkuperältään diminutiivimuoto Jaakob-nimen englanninkielisestä vastineesta James.


title: Jimmy

text: Suomessa nimi Jimmy on Väestörekisterikeskuksen tietojen mukaan annettu heinäkuuhun 2018 mennssä noin 1 200 henkilölle, joista suunnilleen puolet on syntynyt 1980- ja 1990-luvuilla. Jimmyn nimipäivä on vuodesta 2015 lähtien suomenruotsalaisen kalenterin mukaan 25. heinäkuuta, joka on myös Jakobin, suomenkielisessä kalenterissa Jaakon nimipäivä.


title: David Herzog

text: David Herzog on yhdysvaltalainen saarnaaja ja evankelista. Hän esiintyy saarnatilaisuuksissa eri puolilla maailmaa ja toimii myös elämäntapavalmentajana ja ravintoterapeuttina. Herzog on julkaissut useita kirjoja ja juontaa viikoittaista televisio-ohjelmaa. Herzogilla ja hänen vaimollaan on Arizonassa terveysalan yritys.


title: David Herzog

text: Uskonnollisissa tilaisuuksissa Herzog saarnaa, rukoilee ihmisten puolesta ja pyytää rahalahjoituksia johtamalleen kristilliselle yhteisölle "David Herzog Ministries". Kuulijat ovat kertoneet tilaisuuksissa kokemistaan ihmeistä kuten laihtumisesta, kävelykyvyn palautumisesta ja sokeuden parantumisesta. Näitä todistuksia esitetään myös Herzogin televisio-ohjelmassa.


title: David Herzog

text: Suomessa Herzog on toiminut 27.-31.7.2014 "Ihmeiden aika" -tapahtuman pääpuhujana. Hän ilmoitti odottavansa että saarnatilaisuuksissa tapahtuu ihmeitä. Ihmeiden korostaminen on herättänyt Suomen kristillisissä piireissä ristiriitaisia tunteita. Uskontojen haittavaikutuksien tutkijat ja niistä kärsivien ihmisten tukea organisoivat tahot ovat ilmaisseet huolensa siitä, että Herzogin lupauksiin liian sokeasti luottavat kuulijat voivat saada terveysongelmia. Herzog on uhannut suomalaisia arvostelijoitaan Jumalan tuomiolla.


title: David Herzog

text: Herzog on vetänyt puoleensa etenkin New Age -henkisiä kävijöitä, mutta vakuuttaa että ei itse kuulu New Age -liikkeeseen.


title: Kaman kulttuuri

text: Kaman kulttuuri (, , ) oli Koillis-Venäjällä Uralin länsipuolella Volgan, Kaman, Vjatkan, Belajan ja Vytšegdan jokilaaksoissa vaikuttanut kivikautinen kulttuuri, joka otti siellä käyttöönsä kivikauden keramiikkaa ensimmäisten joukossa. Kulttuurissa harjoitettiin muuten mesoliittista elämäntapaa eikä keramiikan käyttöön liittynyt karjanhoitoa tai viljelyä. Tämän vuoksi Kaman kulttuuri luokitellaan subneoliittiseksi kulttuuriksi, jota kutsutaan venäläisessä kirjallisuudessa edelleen neolittiseksi kulttuuriksi. Se ajoitetaan yleisesti 5300–3300 eaa., vaikka käytettävissä on vain muutamia radiohiiliajoitus.


title: Kaman kulttuuri

text: Kaman kulttuurin määrittelystä ei olla vielä yksimielisiä ja sen kuoppakeraamista osaa nimitetään usein "Volga-Kaman kulttuuriksi". Tätä nimeä voidaan käyttää myös synonyyminä Kaman kulttuurille, vaikka osa tutkijoista pitää sitä omana kulttuurinaan. Kulttuurin vedenjakajan takaiset pohjoiset osat muodostivat myöhemmin "Petšora−Vienanjoki kulttuuriin" ja osa ryhmistä "Vytšegda−Vjatka kulttuuriin" (molemmilla oli kuoppa- ja kamapakeramiikkaa).


title: Kaman kulttuuri

text: Kulttuurin jäänteitä on löytynyt lähinnä Kaman ja Vienanjoen sivuhaaran Vytšegdan varsilta. Asuinpaikat olivat hiekkaisilla rantatörmillä korkealla jokien keskivedenpinnasta tai järven pinnasta.


title: Kaman kulttuuri

text: Koman kulttuurista ei ole syntynyt täyttä yksimielisyyttä. Kyseessä saattaa olla useiden eri etnoksen kokonaisuus, jota vielä kutsutaan yhdellä nimellä. Toisaalta saman etnoksen sisällä saattaa olla erilaisia keraamisia traditioita. O.H. Bader (1970) keksi kulttuurin turkimuksissaan Keski-Kamalla ja jako sen kehityksen kahteen vaiheeseen, joita kuvastivat asuinpaikkojen "Borovojen-1" ja "Hutorskojen" löydöt. A.H. Halikovin jakoi kulttuurin kampakeraamiseen- ja kuoppakeraamiseen vaiheeseen Kaman keski- ja alajuokulla. I.V. Kalinina jakoi löydöt kahdeksi eri kulttuuriksi keramiikan perusteella. Hän kuoppakeramiikkaa "Volga-Kaman kulttuuriksi" ja kampakeramiikkaa Kaman kulttuuriksi. A.A. Vibornov jakoi Kaman kulttuurin kolmeen eri vaiheeseen. V.P.Densiov ja L.A. Nagovitšin liittivät Kaman kulttuurin kampakeramiikan "Hutorskojen kulttuuriin", joka oli samanaikainen uralilaisen "Poludenin kulttuurin" kanssa. Tämän kampakoristelu on samanlaista Ylä-Volgan keramiikan kanssa.


title: Kaman kulttuuri

text: Eri seuduilla oli paikallisia erityispiirteitä, joihin viitataan nimillä ""verhnekamski"" (, "ylempi"), ""itsko-belski"" (, jokien nimet) ja ""nižnekamski"" (, "alempi").


title: Kaman kulttuuri

text: Joiltakin asuinpaikoilta on löydetty Kaman kulttuurin kampakeramiikkaa. Niitä ovat "Ziarat" (, Kama), "Ust-Šižma-1" (, Vjatka), "Tarhan-1" (, Vjatka), "Mokino" (, Kama), "Pezmog-4" (, Vytšegda), "Borovoje Ozero-1" (Kama) ja "Ust-Bukorok" (Kama).


title: Kaman kulttuuri

text: Seuraavilta asuinpaikoilta on löydetty vain tai lisäksi Kaman kulttuurin kuoppakeramiikkaa. Niitä ovat "Tšaškinskojen järvi-6 ja -8" (, Kama), "Kyilud-2" (, Kama), "Koškinskaja" (, Vjatka), "Ust-Šižma-1" (, Vjatka), "Šerbet-2" (, Volga), "Tetyušskaja-4" (, Volga), "Zabornojen järvi" (, Kama) ja "Ljovšino" (, Kama).


title: Kaman kulttuuri

text: Myös asuinpaikoilta "Ozimenki", "Ernya", "Bessonovka", "Hrabovo-3" ja "Podlesnoje-3" on tehty Kaman kulttuurin löytöjä.


title: Kaman kulttuuri

text: Kaman kulttuurin asuinpaikkoja ja niiden radiohiiliajoituksia tunnetaan suhteellisen vähän johtuen ilmeisesti epäedullisesta sijainnistaan Koillis-Venäjällä. Niiden muodostama kuva on rikkonainen ja viitteellinen. Yleensä ajatellaan, että Kaman kulttuurin alkuvaihe, jota kutsutaan myös Volga-Kama-kulttuuriksi, olisi levinnyt Kaman alajuoksulle ja sen sivujoille noin 5500 eaa.. Kuitenkin tiedetään, että samaan aikaan samaa keramiikkaa valmistettiin Vytšegdan jokilaaksossa 800 km luoteeseen, mikä sijaitsee Jäämereen laskevien jokien vedenjakajan pohjoispuolella.


title: Kaman kulttuuri

text: Keramiikan valmistustaito levisi 5000 eaa. mennessä Kaman laakson pohjoisosiin asti ja nousi samalla Vjatkaa pitkin luoteeseen. Samaan aikaan Kaman keramiikan pohjoinen erillinen levinneisyysalue sisälsi asuinpaikkoja Vytšegdan, Vienanjoen ja Pinegan laaksoissa. Pohjoisen levinneisyysalueen ympäristössä vaikutti tällöin useita erilaisia keraamisia traditioita, jotka sulautuivat myöhemmin 4500 eaa. mennessä yhdeksi Petšora-Vienanjoki-kulttuuriksi. Kaman kulttuuri ryhmiä jäi vielä Kaman ja Vjatkan laaksoon.


title: Kaman kulttuuri

text: Kaman kulttuurin levinneisyysalue kasvoi Kaman ja Vjatkan laaksossa ja oli suurimmillaan kautensa loppupuolella noin 4000−3300 eaa.. Tällöin se käsitti Vjatkan ja Kaman jokilaakson ja näiden välisen ylängön rajautuen idässä Ural-vuoristoon. Pohjoisimmat löydöt sijaitsevat Petšoran eteläisillä latvavesillä.


title: Kaman kulttuuri

text: Kulttuurin varhaisia vaiheita on tutkittu asuinpaikoilla "Ust-Bukorok", "Ziarat" ja "Ust-Šižma", keskivaiheita asuinpaikoilla "Hutorskaja", "Krjažskaja" ja "Lebedinskaja" sekä myöhäisiä vaiheita asuinpaikoilla "Levšinskaja" ja "Tšernaška".


title: Kaman kulttuuri

text: Asuinpaikkojen kerroksia tai esineistöä ei ole ajoitettu ennen kuin vasta viime vuosina. Aikaisempi ajoitus perustui esineiden typologiaan ja vertailevaan tutkimukseen. Siksi ajoitukset olivat melko nuoria eli noin 4000−3500 eaa.. Nykyiset ajoitukset sijoittavat asuinpaikat toista tuhatta vuotta aikaisemmaksi. Ajoitusten luotettavuutta on kuitenkin parannettava, koska kalkkiperäinen maa liuottaa veteen ikivanhaa hiiltä, joka vääristää tuloksia pahimmillaan lähes tuhat vuotta. Kun tämä virheellinen vaikutus saadaan poistettua, voidaan kaikki ajoitukset hyväksyä. On kuitenkin olemassa monia puuhiilestä sekä keramiikan karstasta teetettyjä ajoituksia, jotka eivät sisällä kyseistä virhettä. Näitä ovat esimerkiksi Ziarat (5300−4900 eaa.), Ust-Šižma-1 (5000 ja 4700 eaa.), Tarhan-1 (5280 eaa.), Mokina (5200 eaa.), Pezmog-4 (5600−5300 eaa. reservoir-vaikutus), Tšaškinskojen järvi (5200, 5300 ja 4600 eaa.), Kyilud-2 (5400 eaa.), Koškinskaja (5000, 5400, 5100 ja 5600 eaa.), Šerbet-2 (5000, 5500, 5500 ja 5250 eaa.), Tetyušskaja-4 (5100 eaa.), Zabornojen järvi (4900 eaa.) ja Ljovšino (6550 eaa. reservoir-vaikutus).


title: Kaman kulttuuri

text: Asumusten jäänteitä on löytynyt "Hutorskajan" asuinpaikalta. Asumuksilla vaikutti ollen nelikulmaisen muotoinen pohja, jotka oli kaivettu ainakin osittain maahan. Näiden puolikorsumaisten asumusten lattiapinta-alat olivat 6×8 m² ja 16×5 m² suuruiset.


title: Kaman kulttuuri

text: Miltään asinpaikalta ei ole löytynyt hautauksia.


title: Kaman kulttuuri

text: Kiviesineistöön kuuluivat piikivestä valmistetut veitset, kaapimet ja nuolten lehtimäiset kärjet.


title: Kaman kulttuuri

text: Keramiikassa on pyöreä- tai suippopohjaisia astioita, jotka ovat melko paksuseinäisiä. Astioiden koristelu on vaihtelevaa ja tiheää ja käsittää alueellisesti kolme erilaista tyyppiä. Osa ryhmistä käytti pelkästään kuoppakoisteisia astioita. Toiset ryhmät suosivat pelkästään kampaleimaisia astioita. Näitä kutsutaan kuoppa- ja kampakeramiikaksi.


title: Kaman kulttuuri

text: Ryhmien pääelinkeinot olivat metsästys ja keräily, mutta myös kalastus näytteli suurta osaa. Vaikka ryhmät valmistivat keramiikkaa ja liikkuivat paljon, ei niiden elinkeinoihin kuulunut karjanhoitoa tai edes pienviljelyä.


title: Kaman kulttuuri

text: Ensimmäiset Kaman kulttuurin löydöt tehtiin 1920-luvulla, muutta aineistoa kertyi niin hitaasti, että kulttuuri määriteltiin vasta 1950-luvulla. Kutsen edellä todettiin, on kulttuurin yleispiirteistä päästy varsin vähän yhteisymmärrykseen. 2000-luvulle asti Kaman kulttuurin kehitysvaiheet on sidottu esineistön vertailevaan analyysiin. Kulttuurin ajoitukset ovatkin vaihdelleet nuorempana 3. vuosituhannesta eaa. (1950-luku) ja vanhempana 4000−3500 eaa. (1990-luku). Ajoituksien mukaan todellinen ajoitus tulee vetää 5000 eaa. alkuun tai vanhemmaksi. Asuinpaikan Pezmog-4:n kaivaukset 1999−2002 ovat esimerkki radiohiiliajoituksien käytön vaikeuksta Venäjällä. Mikäli niihin on uskominen, tulisi kulttuurin varhainen vaihe sijoittaa 5750−5620 eaa. tienoille.


title: Oikeistolibertarismi

text: Oikeistolibertarismi on yksi libertarismin suuntaus. Oikeistolibertarismi on kiistanalainen termi ja monet libertaarit kuten Murray Rothbard , Harry Browne Anthony Gregory , Leonard E. Read , Tibor Machan ja Walter Block ovat vastustaneet termiä tai tarkoittavat sillä konservatiiveja, jotka ovat omaksuneet libertarismin ajatuksia. Termillä voidaan tarkoittaa myös uusliberalismia, laissez-faire-markkinataloutta tai anarkokapitalismia. Oikeistolibertaarit kannattavat henkilökohtaista ja taloudellista yksilönvapautta negatiivisen vapauskäsityksen mukaisesti. Loi ̈c Wacquantin mukaan oikeistolibertaarit kannattavat vapaita markkinoita ja näkevät minimaaliseksi supistetun valtion tai vastaavan autoritaarisen sosiaalisen organisaation tehtäväksi turvata yhtäältä markkinoiden olemassaolo ja toisaalta oikeistolibertaarien pitämät perusoikeudet: ruumiillisen koskemattomuuden, yksityisomistuksen ja sopimusvapauden. Libertaarit itse eivät kuitenkaan katso kannattavansa autoritaarista sosiaalista organisaatiota. Noiden oikeuksien tulkinta on varsin ekspansiivinen: libertarismi kannattaa julkisen vallan minimoimista tai jopa lakkauttamista, ja sitä voidaan pitää klassisen liberalismin skottivalistusperinnön sekä yhdysvaltalaisen individuaalianarkismin nykyjatkeena. Se jakautuu väljästi tulkittuun anarkismiin — erityisesti anarkokapitalismiin ja anarkoindividualismiin — sekä toisaalta vanhempaan minarkismiin, joskin muitakin merkittäviä jakolinjoja aatteen sisällä on havaittavissa.


title: Oikeistolibertarismi

text: Oikeistolibertarismi hylkää positiivisen vapauskäsitteen kokonaisuudessaan, eikä siis kannata esimerkiksi valtiollisesti toteutettua tulojen uudelleenjakoa tai ihmisoikeussopimuksista nykyään löytyviä taloudellisia, sosiaalisia ja sivistyksellisiä oikeuksia. Niinpä se usein katsotaan varsin oikeistolaiseksi aatteeksi, vaikka se samalla jakaakin henkilökohtaisen vapauden saralla merkittävän osan teoriastaan poliittisen vasemmiston kanssa. Aate katsoo itsensä valistuksen työnjatkajaksi, ja pyrkii edistämään rationaalista lainkuvaa politiikassa.


title: Oikeistolibertarismi

text: Monet varsinkin luonnonoikeudelliseen teoriaperinteeseen perustavat libertaarit katsovat, että kaikki ihmisoikeuksiksi katsotut oikeudet ovat johdettavissa yllämainituista kolmesta peruslähtökohdasta. Aatteen teoriaan liittyvät läheisesti mm. käsitteet nonaggressioperiaate (lyhyesti NAP) ja voluntarismi, eli vapaaehtoisuusaktivismi.


title: Julian Reus

text: Julian Reus (s. 29. huhtikuuta 1988 Hanau, Länsi-Saksa) on saksalainen pikajuoksija, joka kilpailee 100 ja 200 metrillä. Hän edustaa TV Wattenscheidia.


title: Julian Reus

text: Reus voitti alle 20-vuotiaiden EM-kisoissa 2007 Hengelossa kultaa 100 metriltä, hopeaa 200 metriltä ja vielä kultaa pikaviestistä. Hän oli mukana hopeaa voittaneessa Saksan pikaviestijoukkueessa vuoden 2012 EM-kilpailuissa Helsingissä ja 2014 EM-kilpailuissa Zürichissä. Vuoden 2015 sisäratojen EM-kilpailuista Reus voitti pronssia 60 metriltä.


title: Julian Reus

text: Reus on voittanut Saksan mestaruuden 100 metrillä vuosina 2013–2017 sekä 200 metrillä vuosina 2012, 2013, 2015 ja 2017. Hänen ennätyksensä 100 metrillä on vuonna 2016 juostu 10,01 s, joka on myös Saksan ennätys. 200 metrillä hänen ennätyksensä on vuonna 2017 juostu 20,29 s.


title: Yannick Fonsat

text: Yannick Fonsat (s. 16. kesäkuuta 1988 Pariisi, Ranska) on ranskalainen pikajuoksija. Hän edustaa Montreuilia. Fonsatin ennätys 100 metrillä on 10,49, 200 metrillä 20,59 ja 400 metrillä 45,30.


title: Yannick Fonsat

text: Fonsat voitti pronssia 400 metriltä EM-kisoista 2012 Helsingistä ajalla 45.82. Vuonna 2007 hän voitti alle 20-vuotiaiden EM-kisoissa Hengelossa kultaa 400 metriltä ja pronssia 4×400 metrin viestistä. Kahta vuotta myöhemmin Fonsat saavutti niin ikään kultaa 400 metriltä ja pronssia viestistä alle 23-vuotiaiden EM-kisoista Kaunasista. Vuonna 2014 Fonsat saavutti pronssia IAAF World Relaysistä 4×400 metriltä.


title: Yannick Fonsat

text: Fonsat on 189 senttimetriä pitkä ja painaa 76 kiloa.


title: Komppania K

text: Komppania K ("Company K") on vuonna 1933 ilmestynyt William Marchin kirjoittama sotaromaani. Alkuteoksen alkuperäinen kustantaja oli Smith and Haas. Teoksen on suomentanut Janne Tarmio, ja suomennoksen on julkaissut 2014 Viestintä Tarmio. Teoksen nimi on peräisin siitä Yhdysvaltain merijalkaväen komppaniasta, jossa teoksen kirjoittaja William March palveli ensimmäisessä maailmansodassa. Sitä on pidetty yhtenä merkittävimmistä teoksista, jotka käsittelevät Yhdysvaltojen osallistumista ensimmäiseen maailmansotaan. Siitä on otettu enemmän uusia painoksia kuin mistään muusta Marchin teoksesta.


title: Komppania K

text: Teos koostuu 113 lyhyestä kertomuksesta ensimmäisen maailmansodan aikaisesta Komppania K:sta. Tarina on kerrottu 113 merijalkaväen sotilaan näkökulmasta, ja aikajana ulottuu sotaa edeltävästä koulutusvaiheesta sodan jälkeiseen aikaan. Hahmotelmista syntyy ristiriitaisia ja järkyttäviä kuvauksia tavallisen sotilaan arjesta. Monien kuvausten taustalla on kirjailijan näkemiä ja kokemia todellisia tapahtumia.


title: Komppania K

text: Kirjan alussa on suomentaja Janne Tarmion esipuhe, jossa hän antaa teokselle taustaa ja etsii rinnastuksia muun muassa suomalaisesta sotakirjallisuudesta.


title: Komppania K

text: Teosta on usein sanottu sodanvastaiseksi romaaniksi, mutta March itse sanoi, että sisältö perustuu todellisuuteen ja sitä on pidettävä elämän puolustuspuheena.


title: Komppania K

text: Helsingin Sanomien kriitikko Vesa Karonen pitää romaania rakenteellisesti modernina ja rinnastaa sen siinä mielessä Edgar Lee Mastersin teokseen "Spoon River antologia". Suomennoksen julkaisua hän pitää yhtä merkittävänä tekona kuin Erich Maria Remarquen teoksesta "Länsirintamalta ei mitään uutta" jo heti alkuteoksen ilmestymisvuonna tehdyn suomennoksen julkaisua. "Komppania K:n" suomennosta hän pitää "laatuunkäyvänä", joskin löytää sotatermeistä haparoivuutta, hänen mukaansa esimerkiksi 'automaattikivääreitä' ei käytetty ensimmäisessä maailmansodassa.


title: Komppania K

text: Suomentaja Janne Tarmio toteaa vastineessaan Karoselle, että hän valitsi käännökseen termin "automaattikivääri" lähdeaineistoon tukeutuen ja käytti toisessa yhteydessä termiä tuttua 'kivääriryhmä', ja pitää ratkaisuaan asiayhteydessä hyvin toimivina. Amerikkalaisilla oli sitä paitsi ensimmäisessä maailmansodassa käytössä MI918 BAR, jonka luontevin vastine historiallisissa yhteyksissä on hänen mukaansa juuri automaattikivääri.